irelandfans: Ιουνίου 2009\n«Μάγεψε» η Loreena Mc Kennitt\nΜέχρι και τη βροχή κατάφερε να διώξει με τη φωνή της η Loreena Mc Kennitt. Η αιθέρια ερμηνεύτρια της κέλτικης παράδοσης ήταν για ακόμα μία φορά εντυπωσιακή και σταθήκαμε τυχεροί όλοι όσοι βρεθήκαμε στη Μονή Λαζαριστών της Θεσσαλονίκης το βράδυ της Κυριακής (28/6). Περίπου δύο ώρες απολαύσαμε την Καναδή, με ιρλανδικές και σκωτσέζικες ρίζες ερμηνεύτρια, που μάγεψε μαζί με το μουσικό της σχήμα τους χιλιάδες που έδωσαν το «παρών». Η βροχή απειλούσε να μας «χαλάσει» το μουσικό αυτό ταξίδι, αλλά τελικά δεν έβρεξε καθόλου και πιστέψτε μας η διαδρομή ήταν μεγάλη και ονειρική. Μία φωτογραφία για όλους εσάς που δεν βρεθήκατε στη συναυλία…\nΑναρτήθηκε από irelandfans στις 9:31 π.μ. Δεν υπάρχουν σχόλια:\n«Κέλτης» με… ρόπαλο\nΌπως υποστηρίζουμε και αγαπάμε τα πάντα που αφορούν την Ιρλανδία, έτσι και συμπαθούμε τις Celtic και Hibernian, για λόγους που έχουμε εξηγήσει στο παρελθόν. Ο αρχηγός της Celtic, Paul Hartley, θα βρίσκεται αύριο στη Θεσσαλονίκη για λογαριασμό του Ηρακλή και χαιρόμαστε που ένας… «Κέλτης» έρχεται στην Ελλάδα. Ο μέχρι πρότινος αρχηγός της δευτεραθλήτριας Σκωτίας θα συζητήσει με τους ανθρώπους του Γηραιού το ενδεχόμενο συνεργασίας για τα επόμενα δύο χρόνια. Ο 32χρονος μέσος έμεινε ελεύθερος από την Celtic και δεν αποκλείεται να φορά του χρόνου τα κυανόλευκα, αν και προς το παρόν αυτό φαντάζει δύσκολο να γίνει.\nΑναρτήθηκε από irelandfans στις 8:39 π.μ. 1 σχόλιο:\nΈνας Ιρλανδός στη Θεσσαλονίκη\nΚάτοικος Θεσσαλονίκης για τα επόμενα δύο χρόνια θα είναι ο Ian Daly. Ο Ιρλανδός 19χρονος επιθετικός υπέγραψε συμβόλαιο συνεργασίας με τον Άρη, όπου θα προσπαθήσει να δείξει την αξία του. Έχει γεννηθεί στις 20 Μαρτίου του 1990 έχει ύψος 1.79 και είναι 73 κιλά. Έχει αγωνιστεί σε όλα τα τμήματα υποδομής της Manchester City (με ανάλογη παρουσία σε όλες τις εθνικές ομάδες της Ιρλανδίας) και την τελευταία χρονιά συμμετείχε σε όλες τις δραστηριότητες της πρώτης ομάδας. Αγωνίζεται ως μεσοεπιθετικός, αλλά και σέντερ φορ. Στην πρώτη ομάδα της Manchester City είχε το νούμερο 54, ενώ στην εθνική ομάδα της χώρας του τόσο με την ομάδα UNDER17, όσο και με την UNDER19 αγωνίζονταν με το 9 στην πλάτη. Ως γνήσιοι φιλο-Ιρλανδοί τον καλωσορίζουμε στην Ελλάδα και την Θεσσαλονίκη.\nΑναρτήθηκε από irelandfans στις 8:29 π.μ. Δεν υπάρχουν σχόλια:\nΕγγυήσεις στην Ιρλανδία για νέο δημοψήφισμα\nΤην παροχή νομικών εγγυήσεων στην ιρλανδική κυβέρνηση για την εθνική κυριαρχία συμφώνησε την Παρασκευή (19/6) η Ευρωπαϊκή Ένωση, με σκοπό να τη βοηθήσει να εξασφαλίσει την υποστήριξη των ιρλανδών ψηφοφόρων στη συνθήκη της Λισσαβόνας για τη μεταρρύθμιση της ΕΕ.\nΣυγκεκριμένα, οι εγγυήσεις, οι οποίες θα επισφραγιστούν από τη σύνοδο των ηγετών της ΕΕ στις Βρυξέλλες, έχουν στόχο να διαβεβαιώσουν τους ιρλανδούς ψηφοφόρους, οι οποίοι απέρριψαν τη συνθήκη πέρυσι με δημοψήφισμα, ότι η πολιτική της Ιρλανδίας σε θέματα από τη στρατιωτική ουδετερότητα ως τις αμβλώσεις δεν θα θιγεί από τη συνθήκη.\nΤο Δουβλίνο αναμένεται να διεξαγάγει νέο δημοψήφισμα στις αρχές Οκτωβρίου για τη συνθήκη της Λισαβόνας, η οποία θα μεταρρυθμίσει τον τρόπο λήψης αποφάσεων στην ΕΕ και χρειάζεται την υποστήριξη όλων των χωρών μελών για να τεθεί σε ισχύ.\n"Είναι μια συμφωνία που είχε την έγκριση σχεδόν όλων, συνεπώς οι ηγέτες θα την επικυρώσουν" στην ολομέλειά τους, δήλωσε ένας διπλωμάτης.\n"Υπάρχει ένα σχέδιο συμφωνίας που έγινε αποδεκτό από την τσεχική προεδρία, την Ιρλανδία και τη Βρετανία. Αυτό το κείμενο θα συζητηθεί τώρα στην ολομέλεια", δήλωσε επίσης μια διπλωματική πηγή προσκείμενη στην τσεχική προεδρία της ΕΕ.\nΜέχρι στιγμής δεν έχει γνωστοποιηθεί το περιεχόμενο της συμφωνίας.\nΠορεία για τα παιδιά - θύματα κακοποίησης σε καθολικά ιδρύματα\nΣχεδόν 10.000 άνδρες, γυναίκες και παιδιά, που κρατούσαν στα χέρια τους παιδικά παπούτσια και μαύροασπρες κορδέλες διαδήλωσαν την Τετάρτη (10/6) στους δρόμους του Δουβλίνου, ως ένδειξη συμπαράστασης στα χιλιάδες παιδιά που έπεσαν θύματα κακοποίησης σε αναμορφωτήρια και ορφανοτροφεία, τα οποία βρίσκονταν υπό τη διοίκηση της Καθολικής Εκκλησίας της Ιρλανδίας.\nΗ μαζική διαδήλωση είχε ως αποτέλεσμα η Ιρλανδική Εκκλησία να εκδώσει άλλη μία ανακοίνωση στην οποία ανέφερε ότι εκφράζει «λύπη, ταπείνωση και μετάνοια».\n«Απεχθή εγκλήματα διαπράχθηκαν εναντίον των πιο αθώων και των πιο ευάλωτων. Φαύλες πράξεις με επιπτώσεις που διαρκούν για μία ζωή εκτελέστηκαν υπό το πρόσχημα της χριστιανικής αποστολής», ανέφερε η ανακοίνωση που εξέδωσε η Συνδιάσκεψη των Καθολικών Επισκόπων.\nΑναρτήθηκε από irelandfans στις 3:21 π.μ. Δεν υπάρχουν σχόλια:\n14 Ιουνίου 1995-14 Ιουνίου 2009. 14 χρόνια συμπληρώθηκαν από τον θάνατο του τεράστιου Rory Gallagher και το blog μας οφείλει να καταθέσει ένα αφιέρωμα στον άνθρωπο που έκανε πολλούς Ιρλανδούς και όχι μόνο, υπερήφανους. Ένας γνήσιος Ιρλανδός που έμαθε σε πολλούς το πώς η ροκ μουσική είναι τρόπος ζωής…\nΟ Rory Gallagher γεννήθηκε στις 2 Μαρτίου 1948 και μεγάλωσε στην Κομητεία Cork. Γύρω στην ηλικία των εννιά είδε τον Έλβις Πρίσλεϋ στην τηλεόραση κι αποφάσισε ν' ασχοληθεί με την κιθάρα, μαθαίνοντας μόνος του. Κέρδισε σ' ένα διαγωνισμό στα δώδεκα του χρόνια την πρώτη του ηλεκτρική κιθάρα. Έφηβος ακόμα άρχισε να παίζει διασκευές σε επιτυχίες της εποχής και support σε διάφορες μπάντες με το πρώτο του συγκρότημα, τους Fontana Showband. Στα 16 του έφτιαξε τη δικιά του μπλουζ μπάντα, τους Impact, με τους οποίους έπαιξε στη Γερμανία και την Ισπανία το 1965-66. Σ΄αυτές τις περιοδείες είχε μαζί του και τη Battered Strat, τη Stratocaster που θα τον συντρόφευε σ' όλη την υπόλοιπη καριέρα του και που αγόρασε σ' ένα μαγαζί στο Cork το 1961. Η κιθάρα λέγεται ότι ήταν η πρώτη του είδους της στην Ιρλανδία, και την είχε παραγγείλει κάποιος άλλος showband μουσικός, που άλλαξε γνώμη επειδή δεν του άρεσε το χρώμα. Έτσι, η κιθάρα κατέληξε στα χέρια του Rory για μόλις εκατό λίρες.\nΟι Taste διαλύθηκαν το 1970 κι ο Rory ξεκίνησε τη σόλο καριέρα του μαζί με άλλους μουσικούς, όπως το μπασσίστα Τζέρι Μακαβόι, με τον οποίο θα συνεργαζόταν για το μεγαλύτερο μέρος της καριέρας του και τον ντράμερ Γουίλγκαρ Κάμπελ. Το 1971 ντεμπουτάρισε μ' ένα δίσκο που είχε τίτλο τ' όνομά του και έφτασε στο Νο 40 της Βρετανίας, ενώ παράλληλα άρχισε να περιοδεύει σε Ευρώπη και Αμερική, κάτι που θα έκανε χωρίς σταματημό μέχρι το τέλος της ζωής του. Οι ηχογραφήσεις απ' την ευρωπαϊκή τουρνέ του 1972 Live In Europe γνώρισαν μεγάλη επιτυχία, όπως κι αυτές απ' την περιοδεία της Ιρλανδίας του 1973-74 που κυκλοφόρησαν στο άλμπουμ Irish Tour '74 κι έγιναν ταινία με τον ίδιο τίτλο απ' το σκηνοθέτη Τόνυ Πάλμερ. Το 1972 συμμετείχε στην ηχογράφηση των "London Sessions" του Μάντι Γουότερς και του Τζέρι Λι Λιούις. Ο Γουότερς τον κάλεσε και σε άλλη μια ηχογράφηση, για το London Revisited του 1974.\nΟ Rory συνέχισε να παίζει σε όλο τον κόσμο, ενώ οι δισκογραφικές του παρουσίες έγιναν σπανιότερες τη δεκαετία του '80. Στις 12 Σεπτέμβρη 1981 εμφανίστηκε και στην Ελλάδα, στο γήπεδο της Νέας Φιλαδέλφειας. Η συναυλία, μια απ' τις πρώτες συναυλίες ξένων καλλιτεχνών που έγιναν στη χώρα, είχε 40.000 θεατές και συνοδεύτηκε από σοβαρά επεισόδια με την αστυνομία, από τη Φιλαδέλφεια μέχρι τον Περισσό. Σύμφωνα με την περιγραφή του ίδιου του Rory: «Ήμασταν βρεγμένοι, τα μάτια μας δάκρυζαν κι όλοι φοβηθήκαμε. Η συναυλία από μόνη της ήταν καταπληκτική. Αλλά ήταν επικίνδυνη. Απλά δεν ήθελα να πεθάνω σ ένα γήπεδο ποδοσφαίρου στην Ελλάδα, χωρίς να ξέρω καν τι συνέβαινε....». Την επόμενη μέρα, οι εφημερίδες κυκλοφόρησαν με πρωτοσέλιδα όπως "Κάηκε ή Νέα Φιλαδέλφεια από τους ροκάδες". Η συναυλία αργότερα κυκλοφόρησε σε bootleg με τίτλο Live in Athens.\nΟ Rory ίδρυσε τη δική του δισκογραφική εταιρεία, την Capo records, το 1985, στην οποία κυκλοφόρησε δυο δίσκους. Η υγεία του άρχισε να καταρρέει στα τέλη της δεκαετίας, κάτι που δεν τον εμπόδισε να συνεχίσει να παίζει ζωντανά ακόμα και λίγο πριν το θάνατό του. Η τελευταία του εμφάνιση ήταν στην Ολλανδία στις 10 Ιανουαρίου 1995, στο Nighttown-theatre. Τον Απρίλιο υποβλήθηκε στο Λονδίνο σε μεταμόσχευση ήπατος λόγω των χρόνιων προβλημάτων του με το αλκοόλ, απ' τις επιπλοκές της οποίας πέθανε στις 14 Ιούνη του 1995 στο King's Hospital. Είναι θαμμένος στο νεκροταφείο Saint Oliver, στο Cork της Ιρλανδίας. Ο τάφος του στολίζεται από πέντε χρυσές ακτίνες, μια από τις οποίες έχει το ακριβές μήκος και τα τάστα της Fender του Ρόρυ.\nΟ Rory Gallagher θεωρείται ένας απ' τους κορυφαίους κιθαρίστες της λευκής μπλουζ μουσικής, τόσο για τα καμπανιστά του σόλο και τις καινούργιες ιδέες στη σύνθεση, όσο και για το πάθος και τη δεξιοτεχνία της ερμηνείας του. Πολλοί σύγχρονοι κιθαρίστες της ροκ και της μπλουζ τον θεωρούν κύρια επιρροή τους. Ακόμα, ήταν μια απ' τις πιο σεμνές και συνεπείς παρουσίες της ροκ. Όταν το 1976 το τραγούδι Edged In Blue είχε γίνει πολύ δημοφιλές στην Αμερική και η ξεχωριστή κυκλοφορία του ήταν σίγουρο ότι θα του χάριζε ακόμα πιο πλατιά επιτυχία, αρνήθηκε να το κυκλοφορήσει σαν single, αντιμετωπίζοντας τη δουλειά του Calling Card σαν σύνολο. Αρνήθηκε την πρόσκληση να γίνει μέλος των Rolling Stones το 1974, επειδή πίστευε ότι κάτι τέτοιο θα ήταν αντίθετο με την αντίληψή του για τη μουσική. Έπαιξε όμως με μερικά απ' τα μεγαλύτερα ονόματα της μπλουζ, όπως ο Μάντι Γουότερς, ο Άλμπερτ Κόλινς, ο Τζέρι Λι Λιούις, ο Λόνι Ντόνεγκαν κι ο Αλέξις Κόρνερ. Και ποτέ δε σταμάτησε να βάζει πάνω απ' όλα, ακόμα κι απ' την προσωπική του ζωή και την υγεία του, αυτό που θεωρούσε ότι τον ολοκλήρωνε σαν καλλιτέχνη και σαν άνθρωπο: την αγάπη του για τα μπλουζ και το πάθος του να παίζει μουσική.\nΠηγή αφιερώματος: (wikipedia.org).\nΑναρτήθηκε από irelandfans στις 12:30 μ.μ. Δεν υπάρχουν σχόλια:\nΈρχεται η Loreena Mc Kennitt\nΜετά την απρόσμενη αναβολή των 3 συναυλιών της, η αιθέρια ερμηνεύτρια της κέλτικης παράδοσης και η τραγουδίστρια των πιο σαγηνευτικών new age μουσικών ιστοριών, τις προγραμματίζει ξανά στο Αρχαίο Ωδείο Πάτρας, στη μονή Λαζαριστών στη Θεσσαλονίκη και στο θέατρο Βράχων στην Αθήνα στις 27, 28, και 29 Ιουνίου αντίστοιχα.\nΟι κάτοχοι εισιτηρίων δεν χρειάζεται να αλλάξουν τα εισιτήρια τους.\nΤα εισιτήρια, τα οποία έχουν προπωληθεί για τις πρώτες ημερομηνίες , θα ισχύσουν κανονικά και για τις νέες.\nΥπάρχουν ακόμη διαθέσιμα εισιτήρια για τις τρεις συναυλίες και θα τεθούν προς πώληση την Τρίτη 9 Ιουνίου.\nΣτο Αρχαίο Ωδείο στην Πάτρα (στα πλαίσια του Φεστιβάλ Πάτρας), στο θέατρο Βράχων «Μελίνα Μερκούρη» στην Αθήνα και στη Μονή Λαζαριστών στη Θεσσαλονίκη, η Λορίνα θα μας παρασύρει στους μουσικούς της ονειρότοπους.\nΗ Καναδή new age ιέρεια έχει σαγηνευτεί από την Ελληνική παράδοση και την Ελληνική ιστορία και γι’ αυτό στη νέα της περιοδεία κάνει τρεις στάσεις στη χώρα μας, ενώ συνοδευόμενη από μια εκπληκτική ομάδα μουσικών θα εμφανιστεί τόσο σε υπαίθριους χώρους όσο και σε κλειστές αίθουσες συναυλιών στο Μαρόκο, την Τουρκία, το Ισραήλ, το Λίβανο, την Ουγγαρία και την Ιταλία.\n• 27 Ιουνίου Στο Αρχαίο Ωδείο Πάτρας\n• 29 Ιουνίου στο θέατρο Βράχων «Μελίνα Μερκούρη» στην Αθήνα\n• 28 Ιουνίου στη μονή Λαζαριστών στη Θεσσαλονίκη\nΟργάνωση Παραγωγής On Stage Productions - Τηλ: 210 7475080\nΑναρτήθηκε από irelandfans στις 3:22 π.μ. Δεν υπάρχουν σχόλια:\n«Κερδισμένη» η Derry\nΠολύ μεγάλο ενδιαφέρον παρουσιάζει το φετινό πρωτάθλημα στην Ιρλανδία, καθώς περιλαμβάνει πολλές αλλαγές και ανατροπές στο βαθμολογικό πίνακα. Η Cork City από την πρώτη πέρασε στην τρίτη θέση με 30 βαθμούς αφού δε νίκησε στην έδρα της την Shamrock (0-0), ενώ στραβοπάτησε και η πρωτοπόρος Bohemians (32 βαθμοί), που ηττήθηκε εκτός έδρας από την St.Patricks (φωτό) με 3-1. Η κερδισμένη αυτής της αγωνιστικής ήταν η Derry City, η οποία και με το διπλό επί της Sligo (0-1) βρέθηκε μόνη δεύτερη με 31 βαθμούς. Σπουδαία νίκη πέτυχε στο «σπίτι» της η Dundalk με 3-0 κόντρα στην Bray, ενώ ισόπαλες 1-1 ήρθαν Galway και Drogheda.\nΑναρτήθηκε από irelandfans στις 10:08 π.μ. Δεν υπάρχουν σχόλια:\nΣτην Ιρλανδία, το κυβερνών κόμμα φαίνεται ότι χάνει την έδρα του στην εκλογική περιφέρεια του Δουβλίνου. Η απώλεια της έδρας του Εόιν Ράιαν (φωτό) σημαίνει επίσης ότι θα αμφισβητείται πλέον η ικανότητα του πρωθυπουργού Μπράιαν Κόουεν να πείσει τους ψηφοφόρους υπέρ της Συνθήκης της Λισαβώνας. Ο Τζο Χίγκινς του Σοσιαλιστικού Κόμματος, πολέμιος της Συνθήκης της Λισαβόνας, είναι ο επικρατέστερος διεκδικητής της έδρας καθώς και η Μαίρη Λου Μακντόναλντ του εθνικιστικού Sinn Fein.\nΑναρτήθηκε από irelandfans στις 9:50 π.μ. Δεν υπάρχουν σχόλια:\nΙκανοποιημένος ο Trapattoni\nΟ βαθμός που κατέκτησε η Εθνική Ιρλανδίας στη Σόφια κόντρα στη Βουλγαρία θεωρείται σημαντικός, με τον Giovanni Trapattoni να εκφράζει μέσω δηλώσεων την ικανοποίηση του: «Οι παίκτες αξίζουν συγχαρητήρια. Παίξαμε για την νίκη και θα μπορούσαμε να τα είχαμε καταφέρει. Είμαι ικανοποιημένος με το βαθμό αλλά να μην ξεχνάμε ότι ακολουθούν δύσκολα και σημαντικά παιχνίδια με Ιταλία, Μαυροβούνιο και Κύπρο», τόνισε αρχικά ο Ιταλός τεχνικός για να συμπληρώσει: «Θα πρέπει να λάθουμε από τα τα λάθη μας για να παρουσιαστούμε πιο συγκεντρωμένοι στους επόμενους αγώνες. Δύο φορές προηγηθήκαμε νωρίς στις αναμετρήσεις με την Βουλγαρία αλλά δεν αντέξαμε. Θα μιλήσω με τους παίκτες για το πώς μπορούμε να το διορθώσουμε αυτό και να κρατάμε το υπέρ μας προβάδισμα μέχρι τέλους».\nΑναρτήθηκε από irelandfans στις 9:40 π.μ. Δεν υπάρχουν σχόλια:\nΣημαντικός βαθμός στη Σόφια\nΓια ακόμα μία φορά έδειξε ότι έχει παίκτες παλικάρια. Παρά τα σημαντικά προβλήματα τραυματισμών η Εθνική Ιρλανδίας κατέκτησε ένα βαθμό στη Σόφια που αργότερα μπορεί να αποδειχθεί «χρυσός». Οι φιλοξενούμενοι προηγήθηκαν με τον Richard Dunne στο 24΄, όμως ο Telkiyski έκανε στο 29΄ το 1-1, που ήταν και το τελικό αποτέλεσμα. Αξίζει να σημειωθεί πως ο Dunne είχε κάνει το 1-0 και πάλι με κεφαλιά και στο παιχνίδι του Δουβλίνου, όπου είχε ισοφαρίσει ο Kilbane με αυτογκολ για τους Βούλγαρους. Πλέον οι Ιρλανδοί έχουν 13 βαθμούς, με τους Βούλγαρους να μένουν στους 8 και την Ιταλία να έχει 14 στην κορυφή του 8oυ ομίλου των προκριματικών του Μουντιάλ 2010.\nBulgaria: Ivanko, Milanov, Tomasic, Stoyanov, Kishishev, Telkiyski, Stilian Petrov, Angelov, Martin Petrov, Berbatov, Bojinov.\nSubstitutes: Makriev for Bojinov 59, Georgiev for Martin Petrov 61, Dimitrov for Telkiyski 81.\nRepublic of Ireland: Shay Given (Manchester City), John O’Shea (Manchester United), Sean St. Ledger (Preston North End), Richard Dunne (Manchester City), Kevin Kilbane (Hull City), Damien Duff (Newcastle United), Glenn Whelan (Stoke City), Keith Andrews (Blackburn Rovers), Stephen Hunt (Reading), Caleb Folan (Hull City), Robbie Keane (Tottenham Hotspur).\nSubstitutes: Aiden McGeady (Celtic) for Hunt 70, Stephen kelly (Birmingham City) for O'Shea 81, Leon Best (Coventry City) for Keane 74.\nReferee: Mr. K. P. Larsen (Denmark).\nΑναβολή των συναυλιών της Loreena McKennitt\nΑναρτήθηκε από irelandfans στις 8:35 π.μ. Δεν υπάρχουν σχόλια:\n«Λαβωμένη» στην Βουλγαρία\nΜε μοναδικό σκοπό την νίκη που θα της αυξήσει τις ελπίδες για πρόκριση στο Μουντιάλ 2010 θα διεκδικήσει το Σάββατο στη Σόφια η Εθνική Ιρλανδίας κόντρα στη Βουλγαρία (20.30 ώρα Ελλάδας). Ο Τζιοβάνι Τραπατόνι έχει αρκετούς «πονοκεφάλους», γιατί πολλοί παίκτες ταλαιπωρούνται και προέρχονται από τραυματισμούς. Τελευταίος στη λίστα προστέθηκε ο Paul McShane, που θα δώσει «μάχη» με τον χρόνο για να προλάβει τη συγκεκριμένη αναμέτρηση.\nΟ Richard Dunne επίσης έχει ενοχλήσεις, ενώ για τους Shay Given και Robbie Keane οι ελπίδες για τη συμμετοχή τους είναι περισσότερες.\nΟ Ιταλός τεχνικός προβληματίζεται επίσης για το ποιον από τους Folan, Leon Best και Shane Long θα χρησιμοποιήσει στην κορυφή της επίθεσης.\nΑναρτήθηκε από irelandfans στις 4:37 π.μ. Δεν υπάρχουν σχόλια:\nΕκτός o Gibson\nΆτυχος στάθηκε ο Darron Gibson της Manchester United, που ταλαιπωρείται από ενοχλήσεις στους προσαγωγούς. Κάτι που δεν θα του επιτρέψει να αγωνιστεί στο κρίσιμο παιχνίδι της Εθνικής Ιρλανδίας με την Βουλγαρία στη Σόφια.\nΠαράλληλα, οι Shay Given (Manchester City) και Robbie Keane (Tottenham) δεν πήραν μέρος σε όλη την προπόνηση, χωρίς όμως να υπάρχει ανησυχία για τη συμμετοχή τους.\nΣκόνταψε η Cork, πρώτη η Bohemians\nΜόνη στην κορυφή του Ιρλανδικού πρωταθλήματος βρίσκεται πλέον η Bohemians, μετά την εντός έδρας νίκης της επί της Galway με 2-0 και την εκτός έδρας ήττα της Cork από την Drogheda με 2-1. Η τρίτη Derry επικράτησε της St. Patricks με 1-0, ενώ η Shamrock εκμεταλλεύτηκε την έδρα της κόντρα στην Dundalk (3-1). Με το ίδιο σκορ ολοκληρώθηκε το παιχνίδι της Bray με την Sligo.\nΣτην Ιρλανδία η Natalie Portman\nΗ Natalie Portman (φωτό) είναι εκείνη που θα πρωταγωνιστήσει με τους Danny McBride και James Franco στο "Your Highness," μια παραγωγή της Universal Pictures. Πρόκειται για μια κωμική ταινία τα γυρίσματα της οποίας έχουν προγραμματιστεί να ξεκινήσουν τον Ιούλιο στην Ιρλανδία. Το σενάριο υπογράφουν οι McBride και Ben Best βάσει του οποίου, ένας τεμπέλης πρίγκιπας πρέπει να σώσει το βασίλειό του αλλά και την αρραβωνιαστικιά του αδερφού του. Στην πορεία δε του αγώνα αυτού, θα γνωρίσει μια πριγκίπισσα-πολεμίστρια την οποία και θα ερωτευτεί σφόδρα.\nΑναρτήθηκε από irelandfans στις 4:55 π.μ. Δεν υπάρχουν σχόλια:\nΠοδηλάτισσα στην Ιρλανδία η Beyonce\nΚανένας δεν ξεφεύγει. Όλοι τελικά αγαπούν αυτή τη χώρα. Μέχρι και για ποδήλατο βρέθηκε στην Ιρλανδία η Beyonce. Συγκεκριμένα εθεάθη να κάνει ποδήλατο στο Phoenix Park. Ιδού και η φωτογραφία...\nΑναρτήθηκε από irelandfans στις 4:44 π.μ. Δεν υπάρχουν σχόλια:\nΝέες κλήσεις στην Εθνική\nΔύο τερματοφύλακες κάλεσε ο Τζιοβάνι Τραπατόνι στην Εθνική ομάδα της Ιρλανδίας ενόψει του κρίσιμου αγώνα της Σόφιας με την Βουλγαρία στις 6 Ιουνίου.\nΟ λόγος για τον Wayne Henderson της Preston και τον Colin Doyle (φωτό) της Birmingham.\nΑναρτήθηκε από irelandfans στις 4:19 π.μ. Δεν υπάρχουν σχόλια:\nΤο ντέρμπι η Bohemians\nΣτην κορυφή του Ιρλανδικού πρωταθλήματος βρέθηκε εκ νέου η Bohemians, μετά τη μεγάλη της νίκη στην έδρα της Cork με 0-1. Πλέον οι δυο τους ισοβαθμούν με 29 βαθμούς, ενώ ακολουθεί η Derry που επικράτησε εύκολα με 0-3 εκτός έδρας της Galway. Τέταρτη παρέμεινε η Shamrock που δεν εκμεταλλεύτηκε την έδρα της κόντρα στην Drogheda (1-1). Στα υπόλοιπα δύο παιχνίδια, η Sligo πέρασε από την έδρα της Dundalk με 0-2 και οι St.Patricks με την Bray «κόλλησαν» στην ισοπαλία (1-1).\nΑναρτήθηκε από irelandfans στις 4:57 π.μ. Δεν υπάρχουν σχόλια:\nΠάλι το κάρφωσε\nΤο 39ο γκολ του με την φανέλα της Εθνικής Ιρλανδίας πέτυχε ο Robbie Keane, στη φιλική ισοπαλία με την Νιγηρία (1-1). Στο γεμάτο Craven Cottage οι φιλοξενούμενοι προηγήθηκαν με τον Eneramo στο 30΄, για να ισοφαρίσει ο μεγάλος αρχηγός στο 38΄. Ο Τζιοβάνι Τραπατόνι είχε την ευκαιρία να χρησιμοποιήσει αρκετούς παίκτες και να διαπιστώσει την κατάσταση τους, ενόψει του κρίσιμου αγώνα στην Βουλγαρία για τα προκριματικά του Μουντιάλ 2010. Αναλυτικά οι συνθέσεις:\nRepublic of Ireland: Shay Given (Manchester City), Kevin Foley (Wolves), Richard Dunne (Manchester City), Sean St. Ledger (Preston North End), Eddie Nolan (Preston North End), Liam Lawrence (Stoke City), Liam Miller (QPR), Keith Andrews (Blackburn Rovers), Damien Duff (Newcastle United) ; Robbie Keane (Tottenham Hotspur), Leon Best (Coventry City).\nNigeria: Ejide, Adefemi, Sodje, Mohammed, Olofinjana, Aluko (Obinna 61 mins), Uche, Adeleye, Utaka, Akpala (Odemwingle 61 mins), Eneramo.\nΠορεία για τα παιδιά - θύματα κακοποίησης σε καθολ...


Small Group Training - Train Track Gym\nΤο TRX (Total body Resistance Exercise), περιλαμβάνει τη χρήση ιμάντων για να ενεργοποιήσει τους μύες χρησιμοποιώντας μόνο το δικό σας σωματικό βάρος. Γυμνάζει όλο το σώμα, βοηθά στη διατήρηση της οστικής μάζας, ενεργοποιεί το μέγιστο αριθμό των μυϊκών ινών και εκτοξεύει στα ύψη το μεταβολισμό.\nHistory: εφευρέθηκε από τον πεζοναύτη Randy Hetrick με σκοπό να κρατήσει τους στρατιώτες της μονάδας του σε φόρμα σε απομακρυσμένα μέρη του κόσμου\nΗ Λειτουργική προπόνηση αφορά την προσαρμογή καθημερινών κινήσεων σε ασκήσεις του γυμναστηρίου με ακρίβεια, έλεγχο και συγκέντρωση. Μπορεί να πραγματοποιηθεί με την χρήση εξοπλισμού όπως ιμάντες αιώρησης (TRX), μπάλα ισορροπίας (BOSU), λάστιχα, βαράκια κ.τ.λ., ή μπορεί να εφαρμοστούν και ασκήσεις μόνο με το βάρος του σώματος.\nHistory: Η λειτουργική προπόνηση, έχει προέλευση από μεθόδους φυσικοθεραπείας και αποκατάστασης.\nΤο Pilates είναι μία μέθοδος εκγύμνασης που κρατά το σώμα σε άριστη φυσική κατάσταση, βασιζόμενη σε ένα σύστημα ασκήσεων διάτασης και ενδυνάμωσης. Επικεντρώνεται στη σταθεροποίηση της σπονδυλικής στήλης, της λεκάνης και της ωμοπλάτης, με ασκήσεις υψηλής και χαμηλής έντασης, συνδυάζοντας τα οφέλη αερόβιας και αναερόβιας προπόνησης.\nHistory: Το Pilates εμπνεύστηκε και σχεδίασε ο Ελληνογερμανικής καταγωγής Joseph Hubertus Pilates.\nΜπορείτε να βγάλετε κάρτα για τα Small Group Training, των 1 τάξης, των 5 τάξεων, των 8 τάξεων ή μηνιαία κάρτα ανάλογα με την προτίμησή σας.


Λαμία: Θρίλερ για τον θάνατο μητέρας τριών παιδιών – Η «θολή» ιατροδικαστική εξέταση και το μήνυμα της οικογένειας – video | Εφημερίδα "Στόχος" - Stoxos newspaper\nΛαμία: Θρίλερ για τον θάνατο μητέρας τριών παιδιών – Η «θολή» ιατροδικαστική εξέταση και το μήνυμα της οικογένειας – video\nΗ αστυνομία από την πρώτη στιγμή απέκλεισε το ενδεχόμενο της εγκληματικής ενέργειας. Ωστόσο στο ήδη τραγικό γεγονός ήρθε η πρώτη εκτίμηση της ιατροδικαστικής υπηρεσίας Λαμίας, που άφησε ανοιχτά όλα τα ενδεχόμενα...\nΣοκαρισμένη παρακολουθεί η τοπική κοινωνία το θρίλερ γύρω από το θάνατο της 44χρονης μητέρας η οποία βρέθηκε νεκρή στο σπίτι της στη Λαμία, τα ξημερώματα της Πέμπτης (14/3).\nΗ αστυνομία από την πρώτη στιγμή απέκλεισε το ενδεχόμενο της εγκληματικής ενέργειας. Ωστόσο στο ήδη τραγικό γεγονός ήρθε η πρώτη εκτίμηση της ιατροδικαστικής υπηρεσίας Λαμίας, που άφησε ανοιχτά όλα τα ενδεχόμενα.\nΗ ιατροδικαστική έκθεση κάνει λόγο για προσωρινή αιτία θανάτου και προσδιορίζει «αναξυγοναιμία, διάσταση αυχενικής μοίρας εν αναμονή εργαστηριακών εξετάσεων». Η περαιτέρω αστυνομική και δικαστική έρευνα θα δείξει εάν υπάρχουν επιπλέον στοιχεία γι αυτό το τραγικό συμβάν.\nΠαρόμοια άποψη διατύπωσε και ο γνωστός ποινικολόγος Γιώργος Δούμας, από τον οποίο η οικογένεια της 44χρονης ζήτησε να αναλάβει την υπόθεση. Ο ποινικολόγος μίλησε για την υπόθεση – θρίλερ, στην εκπομπή «Μαζί σου» με την Τατιάνα Στεφανίδου.\n«Αυτή την ώρα επιβάλλεται να σιωπήσουμε και να αφήσουμε τη δικαιοσύνη να κάνει τη δουλειά της. Πίσω υπάρχει οικογένεια που περνά δύσκολα. Κάθε τι που γράφεται και αναπαράγεται χωρίς να ανταποκρίνεται στην πραγματικότητα μεγαλώνει την οδύνη από την τραγική απώλεια του ανθρώπου τους…»\nΟ πατέρας της τρίτεκνης μητέρας μετά και το πόρισμα της ιατροδικαστή που αφήνει υπόνοιες για εγκληματική ενέργεια, δηλώνει είναι πως έχει εμπιστοσύνη στην ελληνική δικαιοσύνη.\nΟ πατέρας της 44χρονης εξηγεί ωστόσο πως η κόρη του δεν έδειχνε να αντιμετωπίζει κάποιο πρόβλημα. «Μια χαρά ήταν η κόρη μου, πετυχημένη στην καριέρα της, πετυχημένη στην οικογένεια της, δεν είχε εχθρούς, μόνο φίλους».\nΕπίσης όπως αναφέρει η κόρη του «Μίλησε με την γυναίκα μου στις 10 το βράδυ, μιλούσε με φίλους το βράδυ».\nΠηγή: ΣΚΑΙ, lamiareport.gr


Εύκολα οι Μπουλς - Onsports.gr\nΓιάννης Ασκούνης\t30 Ιανουαρίου 2011, 05:38\nNBA / Ιντιάνα Πέισερς\t/ Μέμφις Γκρίζλις\t/ Μινεσότα Τίμπεργουλφς\t/ Ουάσινγκτον Ουίζαρντς\t/ Σικάγο Μπουλς\t/ Τορόντο Ράπτορς\nΕύκολα οι Μπουλς\nΜε εξαίρεση το πρώτο δωδεκάλεπτο, οι Πέισερς δεν δημιούργησαν ιδιαίτερο πρόβλημα στους Μπουλς.\nΜε αυτή την νίκη (110-89), οι Μπουλς έφτασαν στην δεύτερη θέση της ανατολικής περιφέρειας, κάτι που πιστοποιεί την θετική τους πορεία φέτος. Ο Κάρλος Μπούζερ πέτυχε 24 πόντους και αναδείχθηκε πρώτος σκόρερ της αναμέτρησης.\nΑκόμα, οι Μέμφις Γκρίζλις συνέχισαν την ανοδική τους πορεία κόντρα στους Ουάσινγκτον Ουίζαρντς. Το τελικό σκορ ήταν 107-93, αν και οι γηπεδούχοι έσβησαν τις μηχανές στο τελευταίο δωδεκάλεπτο. Πρώτος σκόρερ ο Ζακ Ράντολφ με 24, ενώ 22 πόντους από τον πάγκο πρόσφερε ο Ντάρελ Άρθρουρ.\nΟι Τορόντο Ράπτορς έφυγαν από το την Μινεσότα με άλλη μία ήττα (103-87) στο παθητικό τους. Οι Τίμπεργουλφς πήραν τον έλεγχο από το ξεκίνημα και με πρώτο σκόρερ τον Κέβιν Λοβ (21π) έφτασαν εύκολα στην νίκη.\n21 λεπτά πριν Live Chat Βόλος-Ατρόμητος 0-0


Τι βοηθάει, Γέροντα, να αποκτήσεις μια αρετή; - ΕΚΚΛΗΣΙΑ ONLINE\nΤετάρτη, 07 Απριλίου 2021 12:23\nΑρχική » ΕΙΠΑΝ » Τι βοηθάει, Γέροντα, να αποκτήσεις μια αρετή;\nΌπως, αν συναναστρέφεσαι κάποιον που έχει ευλάβεια, θα μπορέσεις σιγά-σιγά να αποκτήσεις κι εσύ ευλάβεια. Το ίδιο συμβαίνει και με όλες τις αρετές, γιατί η αρετή των άλλων αρωματίζει κι εμάς.\nΑλλά και στα ελαττώματά τους, όταν καθρεφτίζουμε τον εαυτό μας, πάλι βοηθιόμαστε, γιατί τα δικά τους ελαττώματα μας βοηθάνε να δούμε τα δικά μας. Και το μεν χάρισμα του άλλου με παρακινεί να αγωνισθώ, για να το μιμηθώ, ενώ το ελάττωμά του με κάνει να σκεφθώ μήπως το έχω κι εγώ και σε τι βαθμό το έχω, για να αγωνισθώ να το κόψω.\nΒλέπω σε έναν άλλο ότι έχει περιέργεια.\nΔεν κατακρίνω τον αδελφό, αλλά ψάχνω να δω μήπως έχω κι εγώ περιέργεια. Κι αν δω ότι έχω, προσπαθώ να την κόψω.\nΣτους άλλους καθρεφτιζόμαστε και βλέπουμε τον εαυτό μας, και οι άλλοι βλέπουν τις μουντζούρες μας και πλενόμαστε με την υπόδειξή τους.\nΠοια είναι η καθαρή ψυχή ;Ευχή Αγίου Κυπριανού – Διαλύουσα τα Μάγια


Νίκησε τα Τρίκαλα με καυτό Στρόμπερι - Stoiximan.gr Basket League - SPORT 24\nΝίκησε τα Τρίκαλα με "καυτό" Στρόμπερι\nΕπιμέλεια: Νότης Ψιλόπουλος Δημοσίευση: 18 Φεβ. 2016 17:52\nΟ Ολυμπιακός νίκησε εύκολα τα Τρίκαλα στο ΣΕΦ με 84-52, έχοντας για πρωταγωνιστή τον "καυτό" Στρόμπερι που ξεκίνησε το ματς με 4/4 τρίποντα (21π, 5ασ, 5/7τρ). Ντεμπούτο για Παπανικολάου στο ΣΕΦ για φέτος.\nΓια την 19η αγωνιστική της Basket League ΣΚΡΑΤΣ, ο Ολυμπιακός νίκησε εύκολα τα Τρίκαλα με σκορ 84-52 και παρέμεινε στην κορυφή του πρωταθλήματος. Στην αναμέτρηση πραγματοποίησε το ντεμπούτο για φέτος στο ΣΕΦ ο Κώστας Παπανικολάου, ο οποίος και πήρε το θερμό χειροκρότημα του κόσμου, ενώ MVP της αναμέτρησης ήταν ο εξαιρετικός Ντι Τζέι Στρόμπερι (21π, 5/7τρ, 5ασ).\nΟ Ντι Τζέι Στρόμπερι ήταν ο μεγάλος πρωταγωνιστής της αναμέτρησης. Σε 21 λεπτά συμμετοχής, ήταν ο πρώτος σκόρερ του αγώνα με 21 πόντους, όντας "καυτός" από την περιφέρεια. Ξεκίνησε το ματς με 4/4 τρίποντα και το τέλειωσε με 5/7. Παράλληλα, μοίρασε 5 ασίστ, μάζεψε 2 ριμπάουντ, ενώ έκανε και 1 κλέψιμο στο ματς. Άξιος συμπαραστάτης του επιθετικά ο Νίκολα Μιλουτίνοβ με 15 πόντους (6/7δ).\nΟ αριθμός του παιχνιδιού\nΟ Ντι Τζέι Στρόμπερι δεν φημίζεται για την ικανότητα του στο περιφερειακό σουτ, αλλά κόντρα στα Τρίκαλα πήρε... φωτιά, ξεκινώντας το ματς με 4/4 τρίποντα. Οι Πειραιώτες έπαιξαν ομαδικό μπάσκετ, τελειώνοντας το παιχνίδι με 26 ασίστ, ενώ με την πιεστική τους άμυνα οι "ερυθρόλευκοι" ανάγκασαν τα Τρίκαλα να υποπέσουν σε 22 λάθη.\nΤο παιχνίδι κρίθηκε ουσιαστικά από την πρώτη περίοδο. Οι ερυθρόλευκοι ξεκίνησαν με ένα 8-0 στο ματς, προηγήθηκαν στην πρώτη περίοδο με 23-8 και έλεγξαν στο απόλυτο τον ρυθμό του παιχνιδιού, έως και το τέλος της αναμέτρησης.\nΟ Ολυμπιακός μπήκε μέσα στο παιχνίδι με διάθεση, παίρνοντας σκορ αποκλειστικά μέσα από την ρακέτα. Ο Μιλουτίνοβ αξιοποιούσε τις ασίστ των συμπαικτών του, έχοντας καλά τελειώματα κοντά στο καλάθι, με τους Πειραιώτες να προηγηθούν με 8-0 στο 3' και με 14-6 στο 6', ύστερα από καλάθι του Στρόμπερι. Οι "ερυθρόλευκοι" πίεζαν στην άμυνα και έτρεχαν στο ανοιχτό γήπεδο, ολοκληρώνοντας την πρώτη περίοδο έχοντας το προβάδισμα στο σκορ με 23-8, μετρώντας 9/13 δίποντα.\nΣτην δεύτερη περίοδο, ο Παπανικολάου με σερί πόντους έφερε την ομάδα του στο +19 (27-8), πραγματοποιώντας το φετινό ντεμπούτο του αγωνιζόμενος στο ΣΕΦ. Ο Βίλιαμσον με τρίποντο μείωσε σε 29-16 στο 16', αλλά με τον ίδιο τρόπο απάντησε και ο Αγραβάνης στη συνέχεια. Ο Ολυμπιακός είχε χάσει τον ρυθμό του στην επίθεση και έχανε αρκετά σουτ, με τον Στρόμπερι να βρίσκει μετά από ώρα στόχο από την περιφέρεια, ενώ ο Χάντερ στον αιφνιδιασμό διαμόρφωσε το 39-23, το οποίο και ήταν το σκορ του ημιχρόνου.\nΣτο δεύτερο ημίχρονο, Σπανούλης-Στρόμπερι "πυροβόλησαν" από την περιφέρεια, εκτοξεύοντας την διαφορά στο +23 (50-27) στο 24', με τους Πειραιώτες να έχουν γρήγορη και καλή κυκλοφορία της μπάλας. Ο διαγωνισμός των τριών πόντων συνεχίστηκε στο ματς, με τον Στρόμπερι να απαντά στο τρίποντο του Μπράουν, με τον Ντι Τζέι να μετρά 4/4 σουτ από τα 6.75 μέτρα. Το τέλος της τρίτης περιόδου βρήκε τους γηπεδούχους να προηγούνται με 67-42.\nΤο παιχνίδι είχε αποκτήσει εδώ και ώρα διαδικαστικό χαρακτήρα, με τον Γιάννη Σφαιρόπουλο να δοκιμάζει σχήματα, μοιράζοντας τον χρόνο συμμετοχής στους παίκτες του. Στην 4η περίοδο χρησιμοποιήθηκαν οι Χάκετ, Αθηναίου, Παπανικολάου, Παπαπέτρου στο "4" και Αγραβάνης στο "5". Αγραβάνης και Παπαπέτρου εκτόξευσαν την διαφορά πάνω από τους 30 πόντους στο 35' (79-46), οι "ερυθρόλευκοι" συνέχισαν να πιέζουν στην άμυνα, με τους Πειραιώτες να φτάνουν στο τέλος στην νίκη με σκορ 84-52.\nΑνά δεκάλεπτο: 23-8, 16-15, 28-19, 17-10\nΟλυμπιακός (Σφαιρόπουλος): Σπανούλης 9 (1), Στρόμπερι 21 (5), Μιλουτίνοβ 15, Πρίντεζης 5, Μάντζαρης 2, Όντομ 3, Χάντερ 4, Παπαπέτρου 7, Αγραβάνης 5, Χάκετ 5, Παπανικολάου 8, Αθηναίου.\nΤρίκαλα (Φλεβαράκης): Τζόουνς 10, Βίλιαμσον 5, Καλλές 4, Ρόμπινσον 4, Μπράουν 15, Κάντουγκαν 7, Τσιλούλης, Καραθανάσης, Τσιάρας 5, Καλογιαννίδης, Βαρυτιμιάδης.\nΤα στατιστικά των Τρικάλων\nΣφαιρόπουλος: "Δεν καιγόμαστε για ψηλό"


ΖΙΤΣΑ- Δίκτυο ύδρευσης στο Λίθινο 342.000 ευρώ - EPIRUSGATE\nΖΙΤΣΑ- Δίκτυο ύδρευσης στο Λίθινο 342.000 ευρώ\nΈνα έργο υποδομής έρχεται να προστεθεί στα δεκάδες που υλοποιούνται αυτό το διάστημα στο Δήμο Ζίτσας. Πρόκειται για την κατασκευή του έργου «Εξωτερικό δίκτυο ύδρευσης Τ.Κ. Λιθίνου» προϋπολογισμού 342.741,94 ευρώ, για το οποίο ο Δήμαρχος Ζίτσας Μιχάλης Πλιάκος υπέγραψε τη σύμβαση κατασκευής με τον εκπρόσωπο ….\nτης αναδόχου εταιρείας.\nΗ υλοποίησή του θα εξασφαλίσει για τους κατοίκους άριστη ποιότητα νερού και επάρκεια καθ’ όλη τη διάρκεια του έτους καθώς μέχρι σήμερα, η Τοπική Κοινότητα Λιθίνου υδρεύεται εδώ και δεκαετίες από υδρομάστευση Τοπικής Κοινότητας του γειτονικού Δήμου Πωγωνίου. Ταυτόχρονα από το συγκεκριμένο δίκτυο θα υδροδοτηθούν και κατοικίες σε συνοικισμό της Τ. Κ. Λιθίνου που μέχρι τώρα δεν είχαν πρόσβαση στο κεντρικό δίκτυο ύδρευσης.\nΕντάσσεται δε, στο πλαίσιο της προσπάθειας που καταβάλει η Δημοτική Αρχή Ζίτσας με παρεμβάσεις και έργα, συνολικού προϋπολογισμού που ξεπερνούν τα 4 εκατ. Ευρώ, να επιλύσει τα προβλήματα ύδρευσης που αντιμετωπίζουν εδώ και δεκαετίες Τοπικές Κοινότητες του Δήμου.\nΤο έργο «Εξωτερικό δίκτυο ύδρευσης Τ.Κ. Λιθίνου», περιλαμβάνει την κατασκευή εξωτερικού δικτύου ύδρευσης και συγκεκριμένα αγωγό μεταφοράς πόσιμου ύδατος από το δίκτυο του ΣΥΔΛΙ στη δεξαμενή Λιθίνου και ως προθεσμία εκτέλεσής του ορίζονται οι 300 μέρες από την υπογραφή της σχετικής σύμβασης.\nΗ δρομολόγηση του εν λόγω έργου αποτελούσε ένα μεγάλο στοίχημα για τη Δημοτική Αρχή που με συνεχείς παρεμβάσεις της στο Υπουργείο Εσωτερικών κατάφερε να εξασφαλίσει από τον πρώην Υπουργό Παν. Σκουρλέτη τη χρηματοδότησή του.


Ορυμαγδός από ασήκωτα χαράτσια με αναδρομική ισχύ\nΚατάργηση αφορολόγητων ορίων, «ελαφρύνσεων», φορολογία σε ΕΚΑΣ, επιδόματα κ.ά. Φορο-εξαχρείωση απέναντι σε αυτοαπασχολούμενους και φτωχομεσαίους αγρότες\nΜε τα νέα φορολογικά νομοσχέδια, τους ασήκωτους φόρους και χαράτσια απέναντι στο λαό και το διαλυμένο εισόδημά του κλιμακώνεται σε αυτή τη φάση η λυσσαλέα επίθεση του κεφαλαίου απέναντι στο λαό. Η βαρβαρότητα των μονοπωλίων έχει να κάνει και με την έξαρση και εξάπλωση της καπιταλιστικής κρίσης, τη συνεχιζόμενη βύθιση του παραγόμενου ΑΕΠ. Για το σκουπιδοντενεκέ αποδείχνονται, μια προς μία, όλες μαζί, οι «εκτιμήσεις» των ιμπεριαλιστικών Οργανισμών (ΕΕ - ΔΝΤ) που ευαγγελίζονταν ρυθμούς καπιταλιστικής ανάκαμψης και «ανάπτυξης», αρχικά για το 2011, στη συνέχεια για το 2012 και που τώρα τη βλέπουν αναιμική και ισχνή για το 2014. Πέτρα πάνω στην πέτρα δεν πρόκειται να αφήσουν προκειμένου να υπηρετήσουν το στόχο τους, να βρουν κερδοφόρες διεξόδους για τα υπερσυσσωρευμένα κεφάλαια και κέρδη, που σήμερα λιμνάζουν στα «σεντούκια» της πλουτοκρατίας. Για την εξυπηρέτηση αυτού του ενιαίου στρατηγικού στόχου τους είναι που βαράνε στο ψαχνό, για τα μονοπώλια διαμορφώνουν φτηνούς και περισσότερο «ευέλικτους» τους εργάτες, τους μοναδικούς παραγωγούς του κοινωνικού πλούτου.\nΣε επίπεδο πολιτικής διαχείρισης, έρχεται τώρα η συγκυβέρνηση (ΝΔ - ΠΑΣΟΚ - ΔΗΜΑΡ) να κλιμακώσει με καταιγίδα από νέας κοπής φορολογικά μέτρα και χαράτσια, σε συνέχεια αυτών που μόλις ψήφισαν για τη διάλυση μισθών, συντάξεων, κοινωνικών επιδομάτων, του συνόλου των κονδυλίων που έχουν να κάνουν με τις λαϊκές ανάγκες. Απ' όποια πλευρά και να το πιάσει κανείς, θα διαπιστώσει πως τα νέα φορολογικά νομοσχέδια που κατατίθενται στη Βουλή στις αμέσως προσεχείς εβδομάδες, εξυπηρετούν τη συγκέντρωση πλούτου και εισοδημάτων σε ολοένα και λιγότερα χέρια, διαμορφώνουν συνθήκες συγκέντρωσης της μικρής ακίνητης περιουσίας. Με τα μέτρα της φορο-εξαχρείωσης στραγγαλίζουν αυτοπασχολούμενους, μικροεπαγελματίες, φτωχομεσαίους αγρότες, αποσκοπώντας και στην παράδοση της πίτας που απομένει σε ισχυρούς επιχειρηματικούς ομίλους και επιχειρήσεις.\nΤα νέα φορολογικά «φιρμάνια» θα προβλέπουν την αναδρομική εφαρμογή των μέτρων από την 1η Γενάρη του 2012, γεγονός που απογειώνει σε νέα ύψη τη ληστεία απέναντι στα φετινά λαϊκά εισοδήματα.\nΚαταργείται το ήδη διαλυμένο αφορολόγητο όριο (5.000 ευρώ) και για μισθωτούς συνταξιούχους. Με το νέο μέτρο αφαιρούν επιπλέον 500 ευρώ το χρόνο από κάθε φορολογούμενο.\nΚαταργείται το αφορολόγητο όριο, αυτό που έχει απομείνει, για τα προστατευόμενα παιδιά των λαϊκών νοικοκυριών. Η πρόσθετη επιβάρυνση διαμορφώνεται στα 200 ευρώ για οικογένειες με ένα παιδί, στα 400 ευρώ για τα δύο παιδιά κλπ., πάντα σε σχέση με τα εισοδήματα της προηγούμενης χρονιάς.\nΚαταργούνται οι «ελαφρύνσεις» που ίσχυαν για τις στοιχειώδεις δαπάνες των λαϊκών νοικοκυριών, όπως για τόκους στεγαστικών δανείων (Α κατοικίας), νοίκια, φροντιστήρια παιδιών κ.ά. Με το συγκεκριμένο αφαιρούν από κάθε λαϊκό νοικοκυριό πολλές εκατοντάδες ευρώ το χρόνο, σε συνέχεια της διάλυσης με τον ισχύοντα νόμο. «Διατηρούνται» στο σημερινό επίπεδο μόνο οι «απαλλαγές» που αφορούν σε ιατρικά έξοδα και οι... δωρεές προς το δημόσιο και κοινωφελή ιδρύματα.\nΚαθιερώνεται νέα φορολογική κλίμακα - καρμανιόλα για μισθωτούς και συνταξιούχους. Αποκαλυπτικό είναι το γεγονός ότι θα συμπιεστεί μόλις στα 3 φορολογικά κλιμάκια (από 8 σήμερα), όπως προδιαγράφονται στο προσχέδιο της «έκθεσης αξιολόγησης» της Κομισιόν.\nΤα απογειωμένα χαράτσια (μισθωτοί - συνταξιούχοι) ξεκινούν με:\nΣυντελεστή 21% για τα πρώτα 25.000 ευρώ του ετησίου εισοδήματος\nΚλιμακώνονται στο 36% για το εισόδημα 25.000 - 47.000 ευρώ, ενώ\nγια ποσά πάνω από 45.000 ευρώ θα ισχύσει συντελεστής 45%\nΣύμφωνα με κυβερνητικές «διαρροές» και σενάρια, τάχα σε αντικατάσταση του γενικού αφορολόγητου ορίου (σήμερα 5.000 ευρώ), του αφορολόγητου των παιδιών και των «ελαφρύνσεων», τα οποία και καταργούνται θα δοθεί μια «σταθερή έκπτωση φόρου» 1.950 ευρώ, για εισοδήματα μέχρι 18.000 ευρώ. Για εισοδήματα πάνω από 18.000 ευρώ η «έκπτωση» θα μειώνεται κατά 50 ευρώ για κάθε 1.000 ευρώ εισοδήματος μέχρι το επίπεδο των 29.000 ευρώ. Για εισοδήματα πάνω από 29.000 ευρώ θα μειώνεται παραπέρα κατά 100 ευρώ για κάθε 1.000 ευρώ εισοδήματος μέχρι να μηδενιστεί στο επίπεδο εισοδήματος των 43.000 ευρώ το χρόνο.\nΚαταργούν τις ισχύουσες σήμερα φορο-«απαλλαγές» στα κοινωνικά επιδόματα, όπως της ανεργίας, ΕΚΑΣ, πολυτεκνικά, αναπηρικά κ.ά. Στο εξής (με αναδρομική εφαρμογή για το 12μηνο του 2012) θα προστίθενται στα άλλα εισοδήματα, είτε αυτά είναι πραγματικά είτε προκύπτουν με το κόλπο των λεγόμενων «τεκμηρίων διαβίωσης».\n«Χαράτσια» από παντού\nΓια το χαράτσι της «αλληλεγγύης» εξετάζουν την «καρατόμηση», το αφορολόγητο όριο από τα 12.000 στα 5.000 ευρώ! Η εφαρμογή του μέτρου συνεπάγεται νέο χαράτσωμα σε εισοδήματα από 357 ευρώ το μήνα, δηλαδή πολύ χαμηλότερα από τα επίσημα όρια της φτώχειας.\nΠερικοπές (πιθανόν στο 50%) του αυξημένου αφορολόγητου που ισχύει για ΑμεΑ με αναπηρία πάνω από 67%.\nΚαταργούν τους μειωμένους συντελεστές ΦΠΑ και άλλες ελαφρύνσεις που ισχύουν σε νησιά του Αιγαίου.\nΚατάργηση της μείωσης του φόρου που ισχύει σήμερα σε μισθωτούς που εργάζονται σε παραμεθόριες περιοχές.\nΚατάργηση των μειωμένων συντελεστών φορολόγησης που ισχύει για τα πληρώματα του εμπορικού ναυτικού.\nΕπιβάλλουν αυτοτελή φορολόγηση από το πρώτο ευρώ πάνω στο εφάπαξ που δικαιούνται οι εργαζόμενοι και το οποίο ήδη διέλυσαν με την αμέσως προηγούμενη νομοθετική παρέμβαση. Στα ποσά εφάπαξ (αφορολόγητα μέχρι σήμερα) μπαίνει φόρος που ξεκινά με συντελεστή 10% (μέχρι 12.000 ευρώ), με κλιμάκωση στο 30% (12.00-60.000 ευρώ) και 45% για τα μεγαλύτερα ποσά.\nΚατεβάζουν το αφορολόγητο όριο στις αποζημιώσεις λόγω απόλυσης εργαζομένων στα 50.000 ευρώ (από 60.000 ευρώ). Με το συγκεκριμένο έρχονται να αποδείξουν την αποφασιστικότητα του κεφαλαίου, σε κλιμάκωση της διάλυσης τους ύψους της αποζημίωσης που ψήφισαν τις προάλλες.\nΑυτοαπασχολούμενοι: Επίσης καταργείται και το αφορολόγητο όριο (5.000 ευρώ) για τους αυτοαπασχολούμενους και μικροεπαγγελματίες, μαζί και οι άλλες «ελαφρύνσεις» που ίσχυαν, Το εγκληματικό σχέδιο προβλέπει «αυτοτελή φορολόγηση» με συντελεστή 26% που θα ξεκινά από το πρώτο ευρώ εισοδήματος και για ποσά μέχρι 50.000 ευρώ, πάνω από τα οποία θα μπαίνει συντελεστής στο 35%. Σύμφωνα με την έκθεση της Κομισιόν, η κατάργηση του αφορολογήτου ορίου για τους αυτοαπασχολούμενους θα αποφέρει σημαντικού ύψους πρόσθετα φορολογικά έσοδα, δεδομένου ότι πάνω από το 50% των φορολογούμενων αυτών δηλώνουν ετήσιο εισόδημα μέχρι 5.000 ευρώ το χρόνο. Χτυπούν ανελέητα τους αυτοαπασχολούμενους, τόσο με την κατάργηση του αφορολόγητου ορίου και την αφαίμαξη από το πρώτο ευρώ εισοδήματος, όσο και σε συνδυασμό με τα άλλα μέτρα που έχουν προβλέψει για μισθωτούς, συνταξιούχους (κατάργηση αφορολόγητου παιδιών, οικογενειακών δαπανών κ.ά.). Στην κυριολεξία διαμορφώνουν όλους τους όρους και τις προϋποθέσεις για νέα μαζικά λουκέτα αυτοαπασχολούμενων και μικροεπαγγελματιών, για τη συγκέντρωση της πίτας που απομένει σε ολοένα και λιγότερα χέρια, για την τόνωση της ανταγωνιστικότητας του κεφαλαίου.\nΤο «τέλος επιτηδεύματος» το βαφτίζουν «ελάχιστο φόρο», σχεδιάζοντας να επιβαρύνουν τους αυτοαπασχολούμενους και μικροεπαγγελματίες με 700 ευρώ (από 500 ευρώ το χρόνο μέχρι σήμερα). Πρόκειται για «ταρίφα» που αρπάζουν με το «έτσι θέλω» των μονοπωλίων ακόμη και για ανύπαρκτους τζίρους. Με όλα τα συγκεκριμένα χαράτσια επιβαρύνονται και εργαζόμενοι στον ιδιωτικό τομέα που εξαναγκάζονται να δουλεύουν με το «μπλοκάκι».\nΦτωχομεσαίοι αγρότες: Θέμα χρόνου είναι η κατάργηση του λεγόμενου «ειδικού φορολογικού καθεστώτος», κλιμάκωση που σημαίνει την κατάργηση της φορολόγησης με βάση τα «τεκμαρτά ποσά εισοδήματος». Θα αντιμετωπίζουν τους φτωχομεσαίους αγρότες, όπως και τους αυτοαπασχολούμενους - επαγγελματίες, προσδιορίζοντας τα «κέρδη» με βάση τα λογιστικά βιβλία, που θα τους υποχρεώνουν να διατηρούν. Ενα το κρατούμενο είναι η κατάργηση του αφορολόγητου ορίου (5.000 ευρώ) μαζί με την κατάργηση και των άλλων «ελαφρύνσεων», όπως δηλαδή και στις άλλες κατηγορίες του πληθυσμού. Θα τους φορολογούν από το πρώτο ευρώ, με τα σενάρια να αναφέρονται σε συντελεστή στο 6% ή στο 13%.\nΣτο στόχαστρο κάθε σπιθαμή γης\nΑπό 1η Γενάρη 2013 μπαίνει σε εφαρμογή το νέο «ενιαίο Τέλος Ακινήτων» στο οποίο θα ενσωματώσουν τα χαράτσια μέσω ΔΕΗ (για τα οποία δεν υπάρχει αφορολόγητο) και το Φόρο Ακίνητης Περιουσίας (ΦΑΠ - που σήμερα έχει αφορολόγητο όριο στα 200.000 ευρώ). Επεκτείνουν το μέτρο σε κάθε σπιθαμή γης, σε αγροτεμάχια και άλλες μη ηλεκτροδοτούμενες εδαφικές εκτάσεις, που βρίσκονται εκτός σχεδίου πόλεων. Εξαίρεση προβλέπεται μόνο για τους κατά κύριο επάγγελμα αγρότες και μόνο για τις αγροτικές εκμεταλλεύσεις. Προβλέπονται διαφορετικοί συντελεστές και κλίμακες για κτίσματα και άλλοι για οικόπεδα και αγροτεμάχια.\nΠροβλέπουν επέκταση του συστήματος «αντικειμενικών τιμών» και σε περιοχές που σήμερα δεν υπάρχουν, προκειμένου να υπολογίζουν τα χαράτσια σε αγροτεμάχια κ.ά. Καθώς και αυτοτελή φορολόγηση, από το πρώτο ευρώ, στα εισοδήματα από νοίκια - εξέλιξη που επιβαρύνει τους μικροϊδιοκτήτες, σε αντίθεση με τους κατόχους μεγάλης ακίνητης περιουσίας. Σήμερα τα εισοδήματα από νοίκια προστίθενται στα άλλα εισοδήματα και φορολογούνται με βάση τη φορολογική κλίμακα.


You are here: Home / ΠΟΔΟΣΦΑΙΡΟ / Παναθηναϊκός – ΟΦΗ Live Streaming\nΝα ολοκληρώσει τη σεζόν με τον καλύτερο δυνατό τρόπο θέλει ο Παναθηναϊκός. Απόψε, για την 28η αγωνιστική αντιμετωπίζει στο άδειο λόγω τιμωρίας ΟΑΚΑ (19:00, ΕΡΤ, ΣΠΟΡ FM 94,6 και sport-fm.gr) τον ΟΦΗ. Οι «πράσινοι θέλουν την τρίτη σερί νίκη παίζοντας για την τιμή τους και για να αποφύγουν… ψιθύρους περί ρυθμιστικού ρόλου στη μάχη για την αποφυγή του υποβιβασμού.\nΟ Ουσμάν Κουλιμπαλί έχει οίδημα στην έξω κεφαλή του γαστροκνημιου του δεξιού ποδιού και θα μείνει εκτός προπονήσεων του Παναθηναϊκού για 10 ημέρες, σε πρώτη φάση.\nΟίδημα στην έξω κεφαλή του γαστροκνημίου του δεξιού ποδιού έδειξε το υπερηχογράφημα στο οποίο υποβλήθηκε ο Ουσμάν Κουλιμπαλί στο «Υγεία».\nΟ Αφρικανός αμυντικός αποχώρησε σήμερα από την προπόνηση του Παναθηναϊκού τραυματίας και μετά τις εξετάσεις που έκανε εκτιμάται ότι θα απέχει από τις υποχρεώσεις των «πράσινων» για 10 ημέρες…\nΠαράλληλα, η πορεία της αποκατάστασης του Κουλιμπαλί θα αξιολογείται καθημερινά από το ιατρικό επιτελείο του Παναθηναϊκού. Ωστόσο, πλην του αγώνα κόντρα στον Άρη, ο «Κούλι» θα λείψει και από την αναμέτρηση του «τριφυλλιού» με τον ΟΦΗ!\nΣτην αποστολή των «πράσινων» βρίσκονται οι: Διούδης, Κότσαρης, Κολοβέτσιος, Οικονόμου, Χατζηθεοδωρίδης, Αποστολάκης, Παντελάκης, Θεοχάρης, Πούγγουρας, Στάικος, Άλτμαν, Δώνης, Μουνιέ, Χατζηγιοβάνης, Τζανδάρης, Κάτσε, Αρμενάκας, Μακέντα και Καμπετσής.\nΔύσκολη η παραμονή του Χασάν στον Ολυμπιακό


Κόντρα στην σοφή αγγλική παροιμία, το βιβλίο όντως το κρίνεις από το εξώφυλλο, το ίδιο κάνεις και με το cd. Την πίτσα πρώτα την τρως με τα μάτια και μετά με το στόμα, ενώ τα μάτια σε αποτρέπουν από το να αγγίξεις το βράχο με την πράσινη γλίτσα. Στις πρώτες, τις ενστικτώδεις, τις παρορμητικές αντιδράσεις μας, η όραση παίζει μπάλα μόνη της και οι υπόλοιπες αισθήσεις μένουν τυφλές. Και σε αυτή ακριβώς την πρώτη παρόρμηση θέλει να πατήσει η βιομηχανία της αρωματοποιίας με παράξενα, ιδιόμορφα μπουκάλια που κερδίζουν την όρασή σου πολύ πριν επιστρατεύσεις την όσφρησή σου για να τα διαλέξεις.\nΜήπως όμως ένα μπουκάλι που ξεχωρίζει πολύ από τα υπόλοιπα ακροβατεί επικίνδυνα στη λεπτή γραμμή ανάμεσα στο ενδιαφέρον και το κιτς; Πόση εκκεντρικότητα μπορεί να αντέξει το ράφι του μπάνιου σου; Εμείς σου δείχνουμε μερικά μπουκάλια αρωμάτων που πρωτοτυπούν ως προς τη συσκευασία τους. Το αν είναι cool ή απλώς κουλά, μένει να το κρίνεις εσύ.\nΜόλις λίγες μέρες παρουσίας στην αγορά μετρά το νέο άρωμα Spicebomb των Viktor & Rolf, το οποίο από το όνομα και τη συσκευασία του θέλει ξεκάθαρα να δηλώσει την εκρηκτικότητά του. Το γυάλινο μπουκάλι είναι μια τέλεια απομίμηση χειροβομβίδας, το οποίο μάλιστα για να το ανοίξεις, τραβάς την περόνη που βρίσκεται στο μεταλλικό λαιμό του.\nΑυτό είναι το Kokorico, το πιο πρόσφατο πουλέν του Jean Paul Gaultier, η αγάπη του οποίου για τις παλαβομάρες στο design είναι λίγο – πολύ γνωστή. Μια ουρά κόκορα δεσπόζει στο λογότυπο που βρίσκεται τυπωμένο επάνω σε ένα κατάμαυρο κεφάλι με αρχαιοελληνικό προφίλ (a.k.a. πλακουτσωτή μύτη).\nΣε μια στιγμή τρέλας, σε ένα κέφι επάνω, οι παραγωγοί κρασιών Ginestet αποφάσισαν να δημιουργήσουν το Le Boise, ένα limited edition αντρικό άρωμα, το οποίο μιμείται την μυρωδιά των δρύινων βαρελιών που ωριμάζουν τα Bordeaux. Φυσικά, εμφιαλώθηκε σε ό,τι υπήρχε πρόχειρο στο οινοποιείο.\nΣτη φωτογραφία απεικονίζεται μόνο ένα από τα 4 αρώματα της ιταλικής σειράς Blood Concept (τα άλλα τρία ονομάζονται Α, Β και Ο, όπως οι ομάδες αίματος). Πιστό στο concept, το μπουκάλι θυμίζει δοχείο φύλαξης σε σοφιστικέ αιματολογικό lab (από αυτά που φιλοξενούν ιούς, σπάει το μπουκάλι, κολλάει ο πληθυσμός και γίνονται όλοι ζόμπι).\nΈνα άρωμα που θα εκτιμούσαν αρχιτέκτονες, μάστορες και μερακλήδες: το Levelus λειτουργεί και ως αλφάδι για να ανακαλύπτεις επικλινείς επιφάνειες στον ελεύθερό σου χρόνο. Το άρωμα δεν το έχουμε μυρίσει, αλλά μοιάζει να είναι ισορροπημένο.\nΤο πρωινό των πρωταθλητών: ένα δροσερό ντους, λίγες σταγόνες άρωμα και 3 σετ για δικέφαλους. Το Champion της Davidoff σου δίνει τώρα τη δυνατότητα να μεταφέρεις την αγάπη σου για το γυμναστήριο στο σπίτι, με αυτό το μπουκάλι – βαράκι των 50 ή των 90ml (μην περιμένεις να δεις γράμμωση σύντομα).\nΜε μια συσκευασία γροθιά στο κατεστημένο του design, το Only The Brave της Diesel απευθύνεται μόνο στους γενναίους που θα εκτιμήσουν την πυγμή και το δυναμισμό ενός μπουκαλιού –μπουνιάς (που φοράει και δαχτυλίδι με το όνομα της εταιρίας). Για τη φωτογραφία διαλέξαμε την συλλεκτική έκδοση του αρώματος με αφορμή την ταινία Captain America – τα εκρηκτικά χρώματα έδωσαν το τελικό χτύπημα.\nΤον κρυφό πόθο κάθε άντρα να βρίσκεται επί σκηνής, με ένα πλήθος από κάτω να παραληρεί, κλείνει μέσα στο γυάλινο μπουκάλι σε σχήμα μικρόφωνου το Decibel της Azzaro. Τώρα μπορείς να νιώθεις rock star και εσύ ρίχνοντας ένα ρεφρέν το πρωί μπροστά στον καθρέφτη.\nΟι καλλιτέχνες της R&B έχουν μια ελαφριά εμμονή με το να νιώθουν outlaws, καθώς επίσης έχουν και μια εμμονή με οτιδήποτε μεταλλικό και shiny. Ο Akon δεν αποτελεί εξαίρεση. Έπειτα από το άλμπουμ του Konvicted και τη δισκογραφική του εταιρία Konvict Muzik, αποφάσισε να λανσάρει και το ομώνυμο άρωμα, Konvict, με μπουκάλι σε σχήμα trademark για κατάδικους, τις χειροπέδες.\nΑυτό είναι το σπάνιο και πολύτιμο Czech & Speake Dark Rose Limited Edition Solid Perfume Egg, ένα πορσελάνινο αυγό, ο κρόκος του οποίου είναι φτιαγμένος από κερί μέλισσας και αμυγδαλέλαιο, αρωματισμένος με essences ινδικής και αραβικής προέλευσης. Εσύ, άραγε, θα έβαζες ένα αυγό πάνω στη συρταριέρα σου; Και αν ναι, θα το κρατούσες και μετά το Πάσχα;\nΚούβα και πούρα πάνε πάντα χέρι-χέρι, σαν το Χάνσελ με τη Γκρέτελ, σαν το Ρωμαίο με την Ιουλίετα. Έτσι θεώρησαν μάλλον λογικό να δώσουν σχήμα πούρου σε ένα άρωμα που λέγεται Cuba Black by Cuba, και να το κλείσουν μέσα σε μια κανονική πουροθήκη, σαν αυτές που φιλοξενούν, για παράδειγμα, ένα αληθινό Romeo y Julieta.\n“Ιδέα!” σκέφτηκε ο designer αυτού του μπουκαλιού και μια φωτεινή λάμπα άναψε πάνω από το κεφάλι του. Και έτσι γεννήθηκε το Watt, ένα άρωμα που ηλεκτρίζει με την ιδιαιτερότητά του και το πρωτοποριακό του packaging. Όλα αυτά, αν δεν νιώθεις παράξενα να ψεκάζεσαι με άρωμα που βγαίνει μέσα από έναν γλόμπο.


Ars Vivendi: Η Τέχνη της Ζωής - Positive Life\n6 Δεκέμβριος, 2021 0 0\nArs Vivendi: Η Τέχνη της Ζωής\n1. Πώς ξεκίνησε η καριέρα σου; Θέλεις να μας πεις κάποια πράγματα για τα πρώτα σου βήματα στον επιχειρηματικό χώρο;\nΚαθώς είχα έμφυτη την αγάπη για την τέχνη και την καλαισθησία από μικρή, δραστηριοποιήθηκα από το 2000 στο χώρο του επίπλου και της διακόσμησης, αρχικά ως αντιπρόσωπος κορυφαίων εταιρειών όπως Mulberry, Flamant, Eichholtz κ.α.. Έχοντας αποκτήσει πολύτιμη εμπειρία από τις συνεργασίες αυτές και μετουσιώνοντας την αγάπη μου για τη διακόσμηση σε πάθος, ήμουν συνιδιοκτήτρια στην οικογενειακή επιχείρηση M&M House από το 2002, αναλαμβάνοντας την επιμέλεια διακόσμησης και εξοπλισμού κυρίως ιδιωτικών χώρων και κατοικιών και διατηρώντας τρία καταστήματα στη Θεσσαλονίκη και ένα στο Κολωνάκι στην Αθήνα.\n2. Τα τελευταία χρόνια το M&M House έχει στραφεί στον κλάδο του τουρισμού και πιο συγκεκριμένα προμηθεύει ξενοδοχειακές επιχειρήσεις με premium εξοπλισμό. Τι σε ώθησε να στραφείς εκεί;\nΤο 2015, ανταποκρινόμενη στις καινούργιες προκλήσεις της αγοράς και διευρύνοντας τα ενδιαφέροντά μου, δραστηριοποιήθηκα επιχειρηματικά στον τομέα του ξενοδοχειακού πλέον εξοπλισμού. Στο πλαίσιο αυτό αναλαμβάνω την projects supervision και την art direction ξενοδοχειακών μονάδων, συνεχίζοντας τις παραδοσιακές συνεργασίες που άντεξαν στο χρόνο (Flamant, Eichholtz) και διατηρώντας παράλληλα και τους ιδιώτες πελάτες μου.\n3. Συνεργάζεσαι με αξιόλογα ονόματα του χώρου, όπως είναι η Coco-Mat, η Flamant κ.ά. Πώς καταφέρνεις να ανταποκρίνεσαι σε αυτές τις συνεργασίες;\nΠράγματι, εκτός από τις παραδοσιακές συνεργασίες που άντεξαν στο χρόνο, τα τελευταία χρόνια συνεργάζομαι επίσης με αξιόλογες εταιρείες του εσωτερικού και εξωτερικού, όπως είναι η Zealots of Nature by Coco-Mat, η Spick and Span by Coco-Mat, η Lampe Berger, η Paola Navone by Reisenbach κ.ά. Η αγάπη για κάθε μορφής τέχνη, η σκληρή δουλειά, το μεράκι και η διάθεση για συνεργασία προφανώς εκτιμήθηκαν από τις εταιρείες αυτές. Γι΄ αυτό κι εγώ προσπαθώ να είμαι αντάξια των προσδοκιών και των απαιτήσεων τους, με γνώμονα πάντοτε την ποιότητα και την καλλιτεχνική δημιουργία.\n4. Πώς βιώνεις την κατάσταση της πανδημίας μέσα από τη δουλειά σου;\nΗ αλήθεια είναι πώς η πανδημία αποτέλεσε πλήγμα για τον τομέα των ξενοδοχειακών επιχειρήσεων, οι οποίες, όμως, έχουν αρχίσει πλέον να ανακάμπτουν. Παράλληλα η υγειονομική αυτή κρίση δημιούργησε καινούργιες ανάγκες και απαιτήσεις για παροχή υπηρεσιών καθαριότητας και απολύμανσης. Στις ανάγκες αυτές ανταποκρίθηκε άμεσα μια από τις πρωτοπόρες εταιρείες στον χώρο, η Spick and Span by Coco-Mat. Η συγκεκριμένη εταιρεία, με την οποία συνεργάζομαι τα τελευταία δέκα περίπου χρόνια, διαθέτει ήδη από το 2008 μια υπερσύγχρονη μονάδα πλύσης ιματισμού και κλινοσκεπασμάτων. Η παροχή ιματισμού απόλυτα καθαρού, η αναβάθμιση της προσφερόμενης ποιότητας διαμονής σε ξενοδοχειακές μονάδες και η παροχή υψηλής ποιότητας λευκών ειδών, προϊόντων ύπνου και προσωπικής περιποίησης σε συνδυασμό με την οικολογική της συνείδηση και την προστασία του περιβάλλοντος καθιστούν την εταιρεία αυτή μοναδική στον χώρο της.\n5. Εκτός από επιτυχημένη επιχειρηματίας, είσαι παντρεμένη και μητέρα 4 κοριτσιών. Πόσο εύκολο είναι να συνδυάζεις αυτούς τους ρόλους;\nΌπως όλες οι γυναίκες, προσπαθώ να συνδυάσω αρμονικά την οικογένεια με την επαγγελματική ζωή και την καριέρα και, όπως αντιλαμβάνεστε, οι ισορροπίες είναι πολύ λεπτές και απαιτείται μεγάλη προσπάθεια αλλά και υπομονή για να ανταπεξέλθει κάθε εργαζόμενη μητέρα σε όλους αυτούς τους ρόλους. Όμως, όταν αγαπάει κάποιος κάτι και όταν το αγαπάει πολύ, τότε βρίσκει και τη δύναμη και τον χρόνο αλλά και τον τρόπο να συνδυάσει τις μεγάλες αγάπες της ζωής του.\nΟ Ρόλος της Μόδας σε Περιόδους Κρίσης


ΒΗΜΑΤΑ ΣΤΗΝ ΑΜΜΟ - Γ275\nΟ Άρακλος ετοιμάζεται να πάει στη χώρα να ψάξει τον μεγάλο αδερφό της Παρασσεφκούς τον Αντρίκκο, προς μεγάλη αντίδραση της Κακουλλούς. Ο Χατζησάββας προσπαθεί να πείσει την Θεοδώρα ότι ο Μαρκάντωνας σκότωσε τον αδερφότεχνο του το Νικολάτζη. Αυτή γίνεται έξαλλη και του λέει ότι ξέρει την αλήθεια, ότι αυτός κι ο Άρακλος συνωμότησαν για να τον βγάλουν από τη μέση. Θα πιστέψει ο Κρίτωνας την Ερηνιά που του λέει πως το βρέφος είναι δικό της; Ο Χατζησάββας ρωτά τον Ματθαίο αν είναι αλήθεια ότι αυτός τον κτύπησε. Θα βρει ο Άρακλος τα υπόλοιπα παιδιά του χαμένου του αδερφού;\nΔΗΜΗΤΡΗΣ ΔΗΜΗΤΡΙΟΥ, ΝΕΟΠΤΟΛΕΜΟΣ ΝΕΟΠΤΟΛΕΜΟΥ\nΠΕΤΡΙΝΟ ΠΟΤΑΜΙ - Δ414 00:43:49\nΟ Δημοσθένης επιμένει να ζητά λεφτά από τον Αντρόνικο εκβιάζοντάς τον πως δεν θα μάθει ποτέ πού είναι κρυμμένη η Χαριτού. Η Βαλού νιώθει φοβερές ενοχές για το τι συνέβηκε μεταξύ της και του Ρωτόκλη. Η Ερμιονού λέει στον Χέηστιγκς πως ο Αντρόνικος δεν την αφήνει να τον βλέπει γιατί είναι άτιμος. Ο Χέηστιγκς έξαλλος θα απειλήσει τον Αντρόνικο πως αν δεν αφήσει ήσυχη την Ερμιονού θα τον συλλάβει για την δολοφονία του Γιασάρ. Η Σωτηρούλα λέει στον Ληόντα ότι …\nΠΕΤΡΙΝΟ ΠΟΤΑΜΙ - Β204 00:40:12\nΟ Χαρίδημος καταφέρνει να δραπετεύσει από τις φυλακές και ο Τζάηλς έχει εξαπολύσει ανθρωποκυνηγητό για να βρεθεί. Στο χωριό οι χωριανοί είναι ανάστατοι και φοβισμένοι από τα νέα. Ο Νεστορής προβληματίζεται για την έλξη που νιώθει για την τουρκάλα πόρνη Νουρντέν, ενώ ο Σέρκης βάζει στο νου του ένα σκοτεινό σχέδιο. Ο Ληόντας μιλά με τη Βαλού για τα γράμματα της νεκρής Γιασεμούς. Η Ελπινίκη αντιμετωπίζει νευριασμένη την Νεοφύτα που θεωρεί υπεύθυνη για τη φυγή του Χαρίδημου. Η μυστηριώδης γυναίκα …\nΗ Δεσποινού, που έχει τις υποψίες της για το τι κρύβεται πίσω από την σχέση της Δκιαμαντούς με την οικογένεια της Αναστούς, είναι σε πολύ άσχημη κατάσταση κι εκλιπαρεί την μάνα της να μιλήσει πια ανοικτά. Η Χαριτού απελπισμένη με την απόρριψη του Αντρόνικου, θα συναντήσει τον Καραμεμμέτ που κρύβεται από όλους. Ποιος ο σκοπός της; Η Ιφέτ θα κάνει το μεγάλο βήμα προς μεγάλη χαρά του Γιώργη και θα πάνε μαζί σε εκκλησιά. Θα προχωρήσει με αυτό που σχεδιάζει; …


Πώς Να Ντυθείς για να Κάνεις μια Φοβερή Έξοδο στο Μπαρ! - Men Of Style\nΠώς Να Ντυθείς για να Κάνεις μια Φοβερή Έξοδο στο Μπαρ!\nΣτο σημερινό video o Θέμης αναφέρεται στο κατάλληλο ντύσιμο ώστε η έξοδός σου στο μπαρ να είναι εκπληκτική.\nΜεταξύ άλλων ο Θέμης αναφέρεται και δίνει tips για :\nΤα παντελόνια chinos, χρώματα και πως να τα συνδυάσεις.\nΤο κατάλληλο πουκάμισο και πως να το φοράς ανάλογα το κόψιμό του και τα χρώματά του.\nΠώς να διατηρήσεις ανεπίσημο ύφος με επίσημο πουκάμισο.\nΤα παπούτσια και πως να στα φοράς όταν βγαίνεις σε μια νυχτερινή έξοδο χωρίς να φαίνεται ότι πας στο Μέγαρο Μουσικής.\nΠανωφόρι : Δερμάτινο Μπουφάν ή Σακάκι τύπου blazer;\nΤα κλασσικά αξεσοάρ που πρέπει να δώσεις σημασία και πως να τα συνδυάσεις με τα ρούχα που προαναφέρθηκαν.\nΑν σου άρεσε το video, στείλε τον σε κάποιον φίλο σου που πιστεύεις πως θα τον βοηθήσει να αποφασίσει πως θα ντυθεί στην βραδινή του έξοδο και αν θες να δεις και άλλα κάνε Subscribe στο κανάλι μας πατώντας εδώ : https://goo.gl/Xrk1XX\nTAGS: blazer αξεσουάρ έξοδος μπαρ νυχτερινό ντύσιμο παπούτσια πουκάμισο σακάκι


Πασχαλάκης: Φανταστείτε να αρχίσουμε να παίζουμε και καλά - Newsbeast\nΠασχαλάκης: Φανταστείτε να αρχίσουμε να παίζουμε και καλά\n«Ό,τι έχω περάσει στη ζωή μου με έχει κάνει πιο δυνατό και ώριμο»\nΓια τη νίκη του ΠΑΟΚ επί του Ολυμπιακού στο Καραϊσκάκη, τη συμβολή του να έρθει αυτό το αποτέλεσμα, την πορεία του στην τρέχουσα σεζόν, αλλά και αυτήν της ομάδας του, τα όσα έγιναν στο παιχνίδι με τον ΟΦΗ, το συμβόλαιό του και την εθνική ομάδα, αναφέρθηκε με ραδιοφωνικές του δηλώσεις ο Αλέξανδρος Πασχαλάκης.\nΟ Έλληνας πορτιέρε μίλησε επίσης στον Σπορ FM για τον Ραζβάν Λουτσέσκου, το ποιοι τον στήριξαν μετά το παιχνίδι με την Μπενφίκα, τον κορυφαίο για εκείνον τερματοφύλακα, αλλά και τα μαλλιά του και τα σκυλιά του.\nΑναλυτικά οι δηλώσεις Πασχαλάκη:\nΌσον αφορά την πολλή δουλειά που είχε χθες: «Πέρσι κάναμε δέκα σερί νίκες κι δεν χρειάστηκε να βοηθήσω πολλές φορές. Αυτή είναι η δουλειά του τερματοφύλακα. Φέτος το φορτίο είναι μεγαλύτερο, αλλά πιστεύω πως θα βρούμε το δρόμο μας και σιγά-σιγά θα χτιστεί κάτι όμορφο».\nΣχετικά με την υπεροχή του Ολυμπιακού στο χθεσινό ματς: «Η ομάδα του ΠΑΟΚ θέλει να είναι κυρίαρχη στα παιχνίδια της, ακόμη και στα ευρωπαϊκά προσπαθούμε να έχουμε κατοχή. Αντιμετωπίσαμε μια πάρα πολύ καλή ομάδα, δεμένη και αυτό έκανε πιο δύσκολο το έργο μας. Στο τέλος χαμογελάσαμε. Πήγαμε πιο έξυπνα το παιχνίδι και στο τέλος χαρήκαμε».\nΓια το πώς αντέδρασε μετά το λάθος του κόντρα στην Μπενφίκα: «Η αντίδρασή μου ήταν από την επόμενη ημέρα να δουλέψω στα λάθη μου, να βελτιωθώ με τη βοήθεια συμπαικτών και προπονητών, ώστε να εμφανιστώ πιο έτοιμος και συνειδητοποιημένος. Έτσι κι έγινε, στο αμέσως επόμενο παιχνίδι με τον Πανιώνιο βοήθησα να πάρουμε τους τρεις βαθμούς».\nΑναφορικά για τη στάση της γυναίκας του μετά από εκείνο το ματς: «Η γυναίκα μου είναι ο πιο αυστηρός κριτής μου. Με το που πήγα σπίτι μού είπε: “Τι έκανες πάλι; Πάλι τα ίδια;”. Μου αρέσει αυτό, γιατί είναι άνθρωπος που λέει πάντα την αλήθεια. Είναι δίπλα μου από την πρώτη στιγμή και με έχει βοηθήσει να φτάσω εδώ που είμαι τώρα».\nΓια το πώς ξεπερνά κάποιος ένα σοβαρό λάθος: «Είχαμε πολλές καλές στιγμές στον ΠΑΟΚ, δεν ξέραμε πώς θα είναι η ζωή μας μετά από μια κακή στιγμή και ποιος θα είναι δίπλα μας. Αυτή η στιγμή ήρθε στο ματς με την Μπενφίκα. Ήθελα να δω ποιος είναι δίπλα μου και στα άσχημα. Ήταν ένα δίδαγμα για μένα. Από τις 29 Αυγούστου και μετά κατάλαβα ποιος είναι δίπλα μου και στα στραβά. Έπρεπε να γίνει και με βοήθησε αυτό για να παρουσιαστώ καλύτερος στη συνέχεια».\nΣχετικά με το μυστικό της επιτυχίας ενός τερματοφύλακα: «Πρέπει να υπάρχει διάρκεια, δεν πρέπει να έχεις σκαμπανεβάσματα. Προσπαθώ να κρατώ μια καλή παρουσία, ώστε να γίνομαι συνεχώς καλύτερος και να μην υπάρχει ένα καλό παιχνίδι και μετά ένα κακό. Η διάρκεια σε καθορίζει. Προσπαθώ για το καλύτερο σε κάθε παιχνίδι».\nΌσον αφορά τον τρόπο που εκφράζει τα συναισθήματά του και ό,τι έγινε κόντρα στον ΟΦΗ: «Άλλες φορές ξεσπάω, όπως έγινε απέναντι στον ΟΦΗ, ή χθες που πανηγύρισα έντονα. Ήταν ένα βίντεο λίγων δευτερολέπτων. Δεν έδειξε το βίντεο τι έλεγα πριν, τι έλεγα μετά. Όπως είπα μετά το παιχνίδι, το ποδόσφαιρο πρέπει να ενώνει και όχι να χωρίζει. Σε κάθε παιχνίδι δείχνω τα συναισθήματά μου».\nΓια την πορεία του μέχρι την καθιέρωση: «Ό,τι έχω περάσει στη ζωή μου με έχει κάνει πιο δυνατό και ώριμο, ώστε ό,τι μου παρουσιάζεται να είμαι πιο έτοιμος να το διαχειριστώ. Η ζωή του ποδοσφαιριστή δεν είναι στρωμένη με ροδοπέταλα. Έρχονται σφαλιάρες, αλλά μέσα από τις δύσκολες καταστάσεις πρέπει να βγαίνεις πιο δυνατός για να μην ξανακάνεις το ίδιο λάθος».\nΣχετικά με το γεγονός ότι ο ΠΑΟΚ κερδίζει και χωρίς να παίζει πολύ καλά: «Πιστεύω πως δεν πρέπει να ανησυχούμε για τίποτα. Όταν η ομάδα παίρνει βαθμούς χωρίς να παίζει καλά, αυτό δείχνει μέταλλο νικητή. Παλιότερα μπορεί να παίζαμε καλά και να μην παίρναμε αποτέλεσμα. Τώρα δεν συμβαίνει αυτό. Φανταστείτε να παίζουμε καλύτερα πώς θα κερδίζουμε! Είμαι πολύ σίγουρος για την ομάδα μου, ρίχνουμε καθημερινά πολύ ιδρώτα και είμαι αισιόδοξος για τη συνέχεια».\nΑναφορικά με το βαρύ καλοκαίρι που είχε ο ΠΑΟΚ: «Μην ξεχνάμε ότι υπήρχε ένα πολύ βαρύ πρόγραμμα για μας κι έπρεπε να τα διαχειριστούμε όλα μαζί. Είχαμε έξι έντονα παιχνίδια στην Ευρώπη το καλοκαίρι, δώσαμε την ψυχή μας για να μπούμε στους ομίλους. Δώσαμε πολλά ψυχικά αποθέματα και πρέπει να μαζέψουμε κι άλλα στις αποθήκες μας τώρα».\nΓια το ποιες ομάδες θεωρεί βασικούς ανταγωνιστές: «Πολύ καλή ομάδα έχει και ο Ολυμπιακός, και η ΑΕΚ, και ο Παναθηναϊκός με τα νέα παιδιά. Δεν μπορώ να ξεχωρίσω κάποια ομάδα. Είναι πολύ νωρίς. Η συνέχεια θα δείξει ποιος αξίζει να είναι στην πρώτη θέση. Ελπίζω να είμαστε εμείς η ομάδα που θα το αξίζει, αλλά πρέπει να μείνουμε συγκεντρωμένοι».\nΣχετικά με τον Ραζβάν Λουτσέσκου: «Είναι ένας προπονητής που αξίζει τον σεβασμό όλων. Έχει κερδίσει το σεβασμό όλων, τα αποδυτήρια και οι παίκτες παίζουμε γι’ αυτόν, όπως φαίνεται και από τους πανηγυρισμούς. Προσωπικά, μου έχει δείξει απεριόριστη εμπιστοσύνη και θέλω να τον δικαιώνω καθημερινά μέσα από τις εμφανίσεις μου, όπως και τον προπονητή τερματοφυλάκων».\nΌσον αφορά την παρέα που κάνει με τους άλλους τερματοφύλακες του ΠΑΟΚ: «Βάζουμε κάποια στοιχήματα και κάποιος κερδίζει, κάποιος χάνει και πάμε έξω και τρώμε ή πίνουμε καφέ. Κάνουμε καλή παρέα, όλα τα παιδιά είναι εξαιρετικά, περνάμε πολλές ώρες μαζί και δεν θα μπορούσα να έχω καλύτερους συμπαίκτες».\nΓια την πιθανή κλήση στην Εθνική: «Είναι πολύ τιμητικό να φοράς το εθνόσημο. Αν δεν είμαι εγώ, είναι κάποιοι επίσης πολύ καλοί τερματοφύλακες. Υπάρχει εξέλιξη σε αυτό το κομμάτι. Εύχομαι να κερδίζει η Εθνική, να παίζει στα τελικά μεγάλων διοργανώσεων και θα ήταν πολύ όμορφο να βρίσκομαι κι εγώ σε αυτή».\nΣχετικά με το συμβόλαιό του, που λήγει το καλοκαίρι του 2019: «Δεν έχουμε καθίσει να μιλήσουμε ακόμη για επέκταση. Βασικός στόχος είναι να ανανεώσω στον ΠΑΟΚ, είναι η ομάδα που με εμπιστεύτηκε και έχει τον πρώτο λόγο».\nΑναφορικά με τον τερματοφύλακα που θεωρεί κορυφαίο: «Θα πω ξεκάθαρα τον Μπουφόν. Είναι δίδαγμα για πολλούς και από μικρός τον έχω πρότυπο. Εγώ, πάντως, μικρός έπαιζα σέντερ φορ. Μου άρεσε πολύ να σκοράρω, αλλά μάλλον η τρέλα με οδήγησε και έγινα τερματοφύλακας».\nΓια τις αλλαγές στα μαλλιά του: «Παίρνω και τη συγκατάθεση της γυναίκας, γιατί αλλιώς δεν γίνεται τίποτα. Άλλαξα το μαλλί μου, άρεσε στη γυναίκα μου και την οικογένειά μου και μετά δεν με άφηναν να το επαναφέρω στο φυσικό μου. Ίσως είναι και ένα τρικ από μένα. Αν όλοι ασχολούνται με το μαλλί ή τα τατού μου, πάει να πει ότι δεν έχω κάνει καλά τη δουλειά μου».\nΤέλος, σχετικά με την αγάπη του για τα σκυλιά: «Έχω τρία σκυλιά, μέχρι στιγμής. Είναι εύκολο, γιατί έχω κήπο και βολεύει πολύ. Τα πάω και βόλτα, τουλάχιστον μια φορά την ημέρα, και τα τρία μαζί. Έχω δύο θηλυκά, Λούσυ και Μιλού, και ένα αρσενικό, τον Τίτο».


Γιατί πέφτουν οι βλεφαρίδες σας;\nΟι βλεφαρίδες σας είναι απλώς τρίχες που μεγαλώνουν στο πάνω μέρος των βλεφάρων σας, αλλά είναι σημαντικό για ορισμένες γυναίκες να έχουν μακρές, παχιά πλούσιες βλεφαρίδες. Οι μακριές βλεφαρίδες μπορούν να βελτιώσουν την ομορφιά των ματιών σας κάνοντάς τις να φαίνονται πιο άγρυπνοι και ελκυστικοί. Οι βλεφαρίδες βοηθούν επίσης στην προστασία των ματιών σας από συντρίμμια και σωματίδια σκόνης.\nΣυμβαίνει σε όλους μας! Οι βλεφαρίδες σας μπορεί να πέσουν κατά καιρούς, παρόμοια με την απώλεια μαλλιών σε άλλα μέρη του σώματός σας. Ωστόσο, εάν αντιμετωπίσετε μια ταχεία απώλεια βλεφαρίδων, μπορεί να υπάρχουν άλλοι λόγοι για το πρόβλημα.\nΜάθετε ποιες είναι οι αιτίες για τις βλεφαρίδες σας να πέφτουν με τόσο γρήγορο ρυθμό. Διαβάστε παρακάτω για να μάθετε πώς να κάνετε τις βλεφαρίδες σας να μεγαλώνουν φυσικά, συμπεριλαμβανομένου του πώς να φτιάξετε το δικό σας μαλακτικό βλεφαρίδων.\nΛόγοι που οι βλεφαρίδες σας πέφτουν\nΜερικοί από τους πιο προφανείς λόγους για την πτώση των βλεφαρίδων σας μπορεί να οφείλονται σε μηχανικό πρόβλημα. Αυτά είναι τα καλύτερα νέα, καθώς μπορείτε να σταματήσετε τον ένοχο που προκαλεί την πτώση των βλεφαρίδων σας.\nΤρίβετε τα μάτια σας πάρα πολύ; Η σεζόν αλλεργίας είναι εδώ και μπορεί να τρίβετε τα μάτια σας πιο συχνά.\nΑφαιρείτε το μακιγιάζ των ματιών σας καθημερινά; Όταν αφαιρείτε το μακιγιάζ των ματιών σας, τρίβετε τα βλέφαρά σας πολύ σκληρά; Χρησιμοποιείτε επανειλημμένα ένα μπικουτί βλεφαρίδων; Το μπικουτί μπορεί επίσης να τραβήξει τις βλεφαρίδες σας. Εάν τα κατσαρώσετε μετά τη χρήση μάσκαρα, αυτό μπορεί να οδηγήσει σε υπερβολική απώλεια βλεφαρίδων.\nΟι βλεφαρίδες σας θα μπορούσαν επίσης να πέσουν λόγω κάποιων μεσαίων λόγων.\nΛοιμώξεις των βλεφάρων. Ορισμένες λοιμώξεις του βλεφάρου όπως η βλεφαρίτιδα, μια φλεγμονή του βλεφάρου, μπορεί να προκαλέσουν αραίωση των βλεφαρίδων σας. Κατάσταση του θυρεοειδούς. Ένας υπερκινητικός ή υπο-υπερκινητικός θυρεοειδής μπορεί να προκαλέσει απώλεια των βλεφαρίδων. Η κατάσταση μπορεί να αντιμετωπιστεί εάν εντοπιστεί νωρίς. Μόλυνση από ακάρεα (D. folliculorum). Μια λοίμωξη που προκαλεί πρήξιμο και φλεγμονή των βλεφαρίδων σας. Βλεφαρίτιδα. Μια κατάσταση που είναι πιο γνωστή ως φλεγμονή των βλεφάρων, η βλεφαρίτιδα μπορεί επίσης να προκληθεί από τραύμα και αλλεργίες. Χημειοθεραπεία Αυτή η διαδικασία προκαλεί την πτώση των βλεφαρίδων μαλλιών και ματιών. Μπλέξιμο Trichotillomania. Μια ψυχολογική κατάσταση που κάνει ένα άτομο να βγάλει τις βλεφαρίδες του λόγω του στρες. Alopecia Areata. Μια φυσική κατάσταση όπου το ανοσοποιητικό σύστημα καταρρέει και επιτίθεται στους θύλακες των τριχών στο τριχωτό της κεφαλής, στα βλέφαρα και σε άλλα μέρη του σώματος. Αλλεργίες στη μάσκαρα. Εάν παρατηρήσετε ότι τα μάτια σας είναι υδαρή, φαγούρα και πρησμένα κάθε φορά που χρησιμοποιείτε μάσκαρα, ενδέχεται να έχετε αλλεργική αντίδραση στις χημικές ουσίες στη μάσκαρα.\nΠώς να κάνετε τις βλεφαρίδες να γίνουν πιο γρήγορες και πιο υγιείς\nΕάν έχετε αδύναμες, εύθραυστες βλεφαρίδες, υπάρχουν μερικές μέθοδοι που μπορείτε να εφαρμόσετε για να κάνετε τις βλεφαρίδες σας να μεγαλώνουν και να είναι παχύτερες. Ευτυχώς, υπάρχουν εύκολες λύσεις που σας βοηθούν να μεγαλώσετε τις βλεφαρίδες σας.\nΜαλακτικό Βλεφαρίδων. Τα προϊόντα ανάπτυξης των βλεφαρίδων βοηθούν τις βλεφαρίδες σας να μεγαλώνουν περισσότερο και παχύτερα, διεγείροντας τα θυλάκια των τριχών με βασικές πρωτεΐνες, θρεπτικά συστατικά και μαλακτικά. Μερικά από τα καλύτερα προϊόντα ενυδατώνουν και ενυδατώνουν ταυτόχρονα τις βλεφαρίδες σας. Βεβαιωθείτε ότι χρησιμοποιείτε ένα προϊόν που περιέχει φυσικά συστατικά που δεν θα ερεθίσουν τα μάτια σας. Τα κορυφαία προϊόντα που έχουν αξιολογηθεί στην αγορά είναι τα Lilash, Revitalash και Latisse. Το Latisse είναι μια συνταγογραφούμενη θεραπεία που μπορεί να ληφθεί από το γιατρό σας. Κατάλληλη διατροφή. Εάν δεν θέλετε να ξοδέψετε χρήματα σε βελτιωτικά βλεφαρίδων ή επιταχυντές, μπορείτε επίσης να έχετε μεγάλες βλεφαρίδες αυξάνοντάς τις φυσικά. Η διατροφή σας παίζει σημαντικό ρόλο στην επίτευξη μεγαλύτερων βλεφαρίδων. Η σωστή διατροφή θα βοηθήσει τις βλεφαρίδες σας, καθώς και τα μαλλιά και τα νύχια σας, να αναπτυχθούν γρηγορότερα. Φάτε τροφές πλούσιες σε βιταμίνη Β5 όπως γιαούρτι αβοκάντο και πλιγούρι βρώμης. Φάτε μια διατροφή που περιλαμβάνει πλήρεις πρωτεΐνες, όπως μαγιά διατροφής ή σπόρους chia. Απλώστε λάδι βιταμίνης Ε στις βλεφαρίδες σας με απλικατέρ. Μπορείτε επίσης να εφαρμόσετε βαζελίνη στις βλεφαρίδες σας πριν πάτε για ύπνο. Το βαζελίνη μαλακώνει και παρέχει υγρασία, προστατεύοντας τις βλεφαρίδες σας ενώ μεγαλώνουν. Είναι μια μακρά διαδικασία, αλλά ένα ασφαλέστερο και φυσικό συστατικό.\nΣπιτικό μαλακτικό βλεφαρίδων\nΑυτό το σκεύασμα χρησιμοποιείται από γυναίκες για αιώνες. Ανακατέψτε τα πάντα μαζί και εφαρμόστε στις βλεφαρίδες τη νύχτα.\nΒαζελίνη: Ενυδατώνει και ενυδατώνει τις βλεφαρίδες. Διατηρεί επίσης το υπόλοιπο προϊόν μαζί. Αμυγδαλέλαιο (Ή ελαιόλαδο): Ένα φυσικό διεγερτικό για την ανάπτυξη των μαλλιών και χρησιμοποιείται στον αραβικό και ινδικό πολιτισμό για αιώνες. Aloe Vera Gel: Αυτό το συστατικό βοηθά να σταματήσει το μείγμα να είναι πολύ λιπαρό, συγκρατεί το μείγμα μαζί και είναι φυσικός θεραπευτής.\nΠέντε λόγοι για τους οποίους πρέπει να ξυρίζετε το κεφάλι σας ή τουλάχιστον να κόβετε τα μαλλιά σας κοντάΗ κατάρα του να είσαι κοκκινομάλλαΠώς να φωτίσετε τα μαλλιά σας φυσικά στο σπίτιTan Accelerators και Melanin Producers18 συμβουλές για να αποτρέψετε τα νύχια από το σπάσιμο, το χωρισμό και πολλά άλλαΣπιτικές συνταγές με κρέμα χεριών μελισσοκέρι και χείλη BalmΤρόπος εφαρμογής και αποθήκευσης της Henna


Ατρόμητος 2-2 Απόλλων Σμύρνης: Δίκαιη μοιρασιά στο Περιστέρι - overfm.gr\nΑτρόμητος 2-2 Απόλλων Σμύρνης: Δίκαιη μοιρασιά στο Περιστέρι\n21/11 19:12 21/11 19:39\nΟ Ατρόμητος έμεινε στο 2-2 με τον Απόλλωνα Σμύρνης στο Περιστέρι, έπειτα από ένα πολύ όμορφο και μοιρασμένο παιχνίδι. Η ομάδα του Νταμίρ Κάναντι, η οποία αντιμετώπισε αρκετά αμυντικά θέματα στο πρώτο μέρος, έφτασε την 6η θέση και τους 12 βαθμούς, ενώ ο Απόλλων κατόρθωσε να πάρει τον πρώτο του βαθμό, μετά από πέντε συνεχόμενες ήττες και να φτάσει στους 4.\nΗ Ελαφρά Ταξιαρχία μπήκε πολύ δυνατά στην αναμέτρηση, με τον Ιωαννίδη να έχει μεγάλη ευκαιρία για γκολ μόλις στο 2ο λεπτό. Μάλιστα, στο 4′ ο Απόλλων άνοιξε το σκορ, με τον Φατιόν να στέλνει τη μπάλα στα δίχτυα με το κεφάλι, εκμεταλλευόμενος την κάκιστη έξοδο του Γιαννιώτη. Ο Ατρόμητος, βελτίωσε στη συνέχεια την απόδοσή του, χάνοντας μεγάλη ευκαιρία να φέρει το παιχνίδι στα ίσα στο 21ο λεπτό, με το τρομερό ψαλιδάκι του Λάζαρου να σταματάει στον Ντομίνγκεζ, λίγο πριν καταλήξει η μπάλα στα δίχτυα. Στο 36′, οι γηπεδούχοι κέρδισαν πέναλτι σε παράβαση του Ντομίνγκεζ, με τον Μανούσο να στέλνει τη μπάλα από τη μία και τον Βέρχουλστ από την άλλη, διαμορφώνοντας το 1-1.\nΟ Απόλλων Σμύρνης ξεκίνησε το δεύτερο ημίχρονο ακριβώς όπως και το πρώτο, δηλαδή με γκολ. Ο Ιωαννίδης, στο 47ο λεπτό, έπειτα από φάση διαρκείας στα καρέ του Ατρομήτου έδωσε ξανά το προβάδισμα στην ομάδα του, φτάνοντας τα δύο γκολ στο πρωτάθλημα. Το γκολ του Απόλλωνα φαίνεται πώς…”αφύπνισε” την ομάδα του Κάναντι, η οποία αμέσως αύξησε ρυθμούς. Οι γηπεδούχοι, είχαν μερικές πολύ καλές στιγμές, κυρίως με τον Μανούσο και τον Κωτσόπουλο, προτού φτάσουν εκ νέου στην ισοφάριση. Στο 70′ το “αστέρι” κέρδισε και πάλι πέναλτι, αυτή τη φορά για φάουλ του Κιτόκο στον Χριστοδουλόπουλο, με τον Μανούσο να νικά για ακόμη μία φορά τον αντίπαλο τερματοφύλακα, φέρνοντας το παιχνίδι στην ισοπαλία για δεύτερη φορά. Το τελικό σκορ δεν άλλαξε στα εναπομείναντα λεπτά, με το τελικό 2-2 να δείχνει ως ένα δίκαιο αποτέλεσμα.\nΑτρόμητος (Νταμίρ Κάναντι): Γιαννιώτης – Γκάλο, Κιβρακίδης, Γούτας, Γκαλβάο – Σάλομον, Χαρίσης, Χριστοδουλόπουλος, Μανούσος – Κωτσόπουλος, Μάτιτς.\nΑπόλλων Σμύρνης (Γιώργος Παράσχος): Βέρχουλστ – Ντομίνγκες, Λισγάρας, Μπρούσιτς – Μπαξεβανίδης, Φατιόν, Κολ, Χουχούμης – Μπεντινέλι, Ιωάννιδης, Μουνιέ.\nΠαναθηναϊκός: Με αυτούς ξεκινάνε οι “πράσινοι”\nΠΑΣ Γιάννινα: Εκτός αποστολής ο Κάργας


Πόσο καλά ξέρετε τον ελληνικό κινηματογράφο; 15 Ερωτήσεις για τον Ελληνικό Κινηματογράφο!!! (μέρος 242ο)\nΑπο Ελληνικος Κινηματογραφος 10 Οκτωβρίου, 2018, 5:00 μμ 1.4k Προβολές 0 Ψήφοι\nΠροηγούμενο άρθρο Ενώστε το παζλ, πείτε μας τον χρόνο που κάνατε και σχολιάστε την φωτογραφία!!! (258ο παζλ)\nΕπόμενο άρθρο Σιδηρά κυρία\n3 Shares209 Προβολές0 Ψήφοι\n6 Shares544 Προβολές2 Ψήφοι\n12 Shares3.5k Προβολές\n12 Shares3.5k Προβολές4 Ψήφοι\nΕνώστε το παζλ, πείτε μας τον χρόνο που κάνατε και σχολιάστε την φωτογραφία!!! (258ο παζλ)\n6 Shares544 Προβολές\nActive πριν από 2 μέρες, 20 ώρες\nActive πριν από 5 μέρες, 17 ώρες\n27 Φεβρουαρίου, 2021, 12:17 μμ\n27 Φεβρουαρίου, 2021, 12:16 μμ\n27 Φεβρουαρίου, 2021, 11:09 πμ\n27 Φεβρουαρίου, 2021, 10:50 πμ\nεγγεγραμμένος πριν από 3 μέρες, 17 ώρες\nεγγεγραμμένος πριν από 3 μέρες, 19 ώρες


ΨΕΥΤΗΣ και ΠΡΟΔΟΤΗΣ! « HELLENIC NEWS RADIO\nΑρχική » ΔΙΑΔΥΚΤΙΟ - WWW » ΨΕΥΤΗΣ και ΠΡΟΔΟΤΗΣ!\nΨΕΥΤΗΣ και ΠΡΟΔΟΤΗΣ!\nΥπάρχουν άνθρωποι σε αυτόν τον τόπο που ακόμα ΠΙΣΤΕΥΟΥΝ αυτόν τον ψεύτη αυτό το λαμώγιο;\nΠροεκλογικά έλεγε, ότι «λεφτά υπάρχουν» και μετά αποδείχτηκε ότι δεν υπάρχουν:\nΜετεκλογικά έλεγε, ότι «πετρέλαιο δεν έχουμε» και τώρα αποδείχτηκε ότι έχουμε:\nΓια να καταλάβετε πόσο προδότες είναι, μόλις οι Αμερικάνοι έδωσαν εντολή, πριν μερικές ημέρες, να βγουν τα πετρέλαια του Αιγαίου σε συνεργασία με την Τουρκία (διαβάστε εδώ: ΗΠΑ: «Ναι, υπάρχουν πετρέλαια και φυσικό αέριο στο Αιγαίο – Συνεργαστείτε με Τουρκία»! ), ο Δρούτσας, αυτό το εθελόδουλο υποκείμενο, δεν έχασε καιρό και φώναξε τον Νταβούτογλου στη Ρόδο να του κάνει το τραπέζι! Μετά το πέρας της συνάντησης, ο Τούρκος (νεοοθωμανός) υπουργός εξωτερικών, δήλωσε:\n«Είμαστε μια οικογένεια και τα μοιραζόμαστε όλα στο Αιγαίο».\nΕυκαιρία για να τονίσει ότι το Αιγαίο συνδιαχειρίζεται έδωσε για άλλη μια φορά στον Τούρκο υπουργό Εξωτερικών Αχμέτ Νταβούτογλου ο ΑΝΥΠΕΞ Δ.Δρούτσας. Σε δηλώσεις του κατά την διάρκεια της συνάντησης ο Τούρκος ΥΠΕΞ τόνισε χαρακτηριστικά\n«Η θάλασσα του Αιγαίου είναι το κοινό μας σπίτι και όταν ήμουν στο Μποντρούμ τηλεφώνησα στο Δημήτρη για το αν θα ήταν δυνατόν να συναντηθούμε στη Ρόδο. Αυτός ευγενικά δέχτηκε να συναντηθούμε και είμαι ευγνώμων για αυτό. Είμαστε σαν μία οικογένεια, Τούρκοι και Έλληνες, καθώς μοιραζόμαστε την ίδια γεωγραφία, την ίδια πολιτιστική κληρονομιά, την ίδια τουριστικό περιβάλλον και μακραίωνη πολιτιστική κληρονομιά».\nΟΧΙ ΜΟΝΟ ΨΕΥΤΗΣ Ο ΓΙΩΡΓΑΚΗΣ αλλά και ΠΡΟΔΟΤΗΣ!\nΌσο γρηγορότερα διώξουμε τους προδότες της κατοχικής κυβέρνησης τόσο καλύτερα για τον ελληνικό λαό και την πατρίδα μας! Ούτε βήμα πίσω! Έχουμε ανένδοτο αγώνα ενάντια στη συμμορία που έκλεψε τις ψήφους μας με ψέματα, στη συμμορία που κυβερνά σήμερα την Ελλάδα!\nBy Συντακτικη Ομαδα in ΔΙΑΔΥΚΤΙΟ - WWW,ΠΟΛΙΤΙΚΗ,ΠΡΟΔΟΤΕΣ ΤΗΣ ΕΛΛΑΔΑΣ on 2 Σεπτεμβρίου 2010 .\n← ΕΛΛΑΔΑ ΤΟΥΡΚΙΑ ΤΑ ΤΥΜΠΑΝΑ ΤΟΥ ΠΟΛΕΜΟΥ\tΒρε πώς αλλάζουν (!) οι καιροί… →


Η μάνα πίσω από το αρσενικό\nΌντας η πρώτη γυναίκα στη ζωή ενός άνδρα, διαμορφώνει ασυνείδητα τη μελλοντική ερωτική του ζωή. Υπερπροστατευτική, απόμακρη, ευνουχιστική… Ο ψυχαναλυτής Alain Braconnier σκιαγραφεί 5 προφίλ μητέρων και αναλύει την επιρροή τους.\nΠρόκειται για έναν έρωτα που δεν μοιάζει με κανέναν άλλο. Ακόμα κι αν δεν το διατυπώνει με αυτόν τον τρόπο, είτε το παραδέχεται είτε όχι, μια μητέρα ξέρει πόσο η σχέση που τη συνδέει με τον γιο της είναι έντονη και μοναδική. Όντας η πρώτη γυναίκα στη ζωή του «αγοριού της», βρίσκει σε αυτή τη σχέση μια απαράμιλλη συναισθηματική ασφάλεια, η οποία την κάνει να συμπεριφέρεται σαν να μην έχει αντίζηλο. Πράγμα το οποίο -σύμφωνα με τον Freud- ισχύει. Αφού για τον θεωρητικό του οιδιποδείου συμπλέγματος -τον οποίο μάλιστα η μητέρα του αποκαλούσε “ο χρυσός μου Siggi*”- «η σχέση μητέρας-γιου βασίζεται στον ναρκισσισμό, τον οποίο κανένας μεταγενέστερος ανταγωνισμός δεν μπορεί να διαταράξει». Αν η κόρη, μπαίνοντας στο στάδιο του οιδιποδείου, αλλάζει αντικείμενο αγάπης, παίρνοντας αποστάσεις από τη μητέρα της και στρεφόμενη προς τον πατέρα της, ο γιος παραμένει στραμμένος σ’ εκείνη. «Όταν γνωρίζουμε πόσο ο ανταγωνισμός διαπνέει τις ανθρώπινες σχέσεις, εκτιμούμε το βάρος μιας σχέσης που στερείται παντελώς αυτού του στοιχείου, καθώς και την επίδρασή της στη μελλοντική ερωτική ζωή των αγοριών», εξηγεί ο Alain Braconnier.\nΟ ψυχαναλυτής υπενθυμίζει επίσης ότι η σχέση μητέρας-γιου έχει διαμορφωθεί από συστατικά όπως στοργή και γοητεία, επιθυμία και ευχαρίστηση, καθώς και από την εικόνα του ιδεώδους που έχει η ίδια η μητέρα, την οποία προβάλλει πάνω στη σχέση αυτή, αλλά και από την εμπειρία που η ίδια έχει αποκτήσει από τη σχέση με το ανδρικό φύλο. Πέντε τύποι μητέρων συνυπάρχουν σε καθεμιά από αυτές. Η προσωπικότητά τους και η προσωπική τους ιστορία ενισχύουν μια τάση περισσότερο απ’ ό,τι μια άλλη, ακριβώς όπως ο ρόλος του συντρόφου και κυρίως η ικανότητά του ή η ανικανότητά του να διασπάσει το ζεύγος μητέρας-γιου […].\nΗ ερωτευμένη μητέρα\nΤα προφίλ της: […] αγχώδης, παρεμβατική, κτητική και συγχωνευτική. Ο στόχος της: να παρατείνει όσο το δυνατόν περισσότερο την αποκλειστικότητα στη σχέση με τον γιο της. Για να το καταφέρει, δε διστάζει να τον υποβάλλει τακτικά σε «σκωτσέζικα ντους», μεταχειριζόμενη πότε τον φόβο (υπερβάλλει κάθε κίνδυνο, είτε συναισθηματικό είτε πρακτικό) και πότε τη μητρική θαλπωρή (τον παρηγορεί, τον κακομαθαίνει και τον κανακεύει). Όντας η ίδια βαθιά αγχωμένη, μεταδίδει στον γιο της την απαισιόδοξη οπτική της σχετικά με τις ανθρώπινες σχέσεις, πράγμα το οποίο έχει ως αποτέλεσμα να επιτείνει το άγχος του και τη συναισθηματική του εξάρτηση.\nΣύνταξη κειμένου: FlaviaMazelin-Salvi (Δημοσιογράφος – Συγγραφέας)\n*υποκοριστικό του Sigmund [Σ.τ.Μ]


Είσαι σίγουρος ότι ξέρεις τι σημαίνει φτώχεια;\nΜε αφορμή την Παγκόσμια Ημέρα κατά της Φτώχειας, συναντήσαμε έναν πωλητή του περιοδικού Σχεδία, μιλήσαμε μαζί του και καταλήξαμε ότι τελικά, δεν έχουμε ιδέα από ορισμούς.\nΚάθε φορά που πρόκειται να γράψω ένα κείμενο, ανεξαρτήτως θέματος, διάθεσης ή έμπνευσης, η διαδικασία έχει ως εξής: Πέντε λέξεις κατά μέσο όρο στη σειρά, backspace μέχρι τη λευκή σελίδα, επανάληψη. Δεν έχω ακόμη καταλήξει στο γιατί. Ίσως είναι και ένα είδος ψυχαναγκασμού που βρίσκεται με το ένα πόδι στο συνειδητό μου, έτοιμος να μου συστηθεί.\nΣήμερα, είναι η πρώτη φορά που ίσα που πρόλαβα να δω λευκή τη σελίδα μου.\nΗ επιθυμία μου να μοιραστώ μαζί σου τη χθεσινή μου βόλτα στο λιμάνι του Πειραιά παρέα με έναν από τους πιο ξεχωριστούς ανθρώπους που έχω γνωρίσει ποτέ, ήταν τέτοια που ξεπέρασε μέχρι και την αγάπη μου για ωραίες λέξεις. Μεταξύ μας, δεν την ξεπέρασε απλώς, της έδωσε να φάει τη σκόνη της.\nΜου ζήτησε να τον συναντήσω έξω από τον ηλεκτρικό του Πειραιά, στο πόστο του. Στις 15.30 ήμασταν εκεί μαζί με τη Φραντζέσκα. Μου έδωσε το χέρι του και με κοίταξε στα μάτια. Χωρίς να θέλω να προσβάλω κάποιον, είμαι σχεδόν σίγουρη ότι δεν έχω ξανασυναντήσει τόσο ειλικρινές βλέμμα. Τα μάτια του ήταν μπλε και υγρά. Ήταν ζωντανά. Του ζήτησα συγνώμη που θα τον αποσπάσω από τη δουλειά του και του υποσχέθηκα να είμαι σύντομη.\nΉταν η πρώτη φορά (ακολούθησαν πάρα πολλές) που με κοίταξε σοβαρά στα μάτια και μου είπε:“Δεν θέλω να αγχώνεσαι. Το άγχος κάνει το στομάχι σου να πονάει και όταν το στομάχι σου πονάει πρέπει να πας στο γιατρό. Δεν μπορείς να σκεφτείς καλύτερο τρόπο να φας τα λεφτά σου”;\nΤο μόνο που θέλω να σου πω για τον Αλέξανδρο Καϊάφα είναι ότι προπονείται για να τρέξει στον κλασικό Μαραθώνιο με την ευχή και την ελπίδα να τον βγάλει όλο. Όλα τα υπόλοιπα, τον αφήνω να σου τα πει μόνος του.\n“Καταρχήν, είμαι ο Αλέξανδρος.\nΤο 2011, έπειτα από 16 χρόνια στη ΦΑΓΕ, έχασα τη δουλειά μου. Ήμουν παντρεμένος. Μετά από δύο, τρία χρόνια που δεν μπορούσα να βρω δουλειά με την γυναίκα μου, και εκείνη άνεργη, βρεθήκαμε σε ένα αδιέξοδο και χωρίσαμε. Βρέθηκα στο ‘δρόμο’. Σε εισαγωγικά, γιατί ευτυχώς στο δρόμο δρόμο δεν βρέθηκα ποτέ. Με φιλοξένησε η αδερφή μου για περίπου πέντε μήνες. Εκείνο το διάστημα, ήρθα σε επαφή με τη Σχεδία και άρχισα να δουλεύω εκεί“.\n“Μοίραζα κάτι διαφημιστικά φυλλάδια όταν πέτυχα στο δρόμο έναν πωλητή. Τον ρώτησα πώς γίνεται αυτό και μου έδωσε τη διεύθυνση της Σχεδίας. Δουλεύω στη Σχεδία από το 2013“.\nΈριξε μία γρήγορη ματιά στο παράθυρο και μετά πάλι ευθύβολη ματιά στα μάτια μου. “Έπρεπε να βρω σπίτι οπωσδήποτε γιατί ήθελα να πάρω το σκύλο μου πίσω. Έχω ένα γκριφόν και τον φωνάζω Σήφη. Τον είχα βρει στην Κρήτη στα σκουπίδια πριν τέσσερα χρόνια. Έχω μία ιδιαίτερη αγάπη στα σκυλιά. Αυτός είναι ο πέμπτος μου. Είχα την Ίρμα, την Ήρα, τον Φιντέλ και το Μάρλεϊ“.\nΕννοείται ότι με τράβηξε Φιντέλ και το περίεργο του όνομα. Στο μυαλό μου δεν ξέρω γιατί, αλλά ήρθε ένας σκύλαρος. Στο μυαλό μου. “Ένα κανίς. Τον έβγαλα έτσι γιατί ήταν το όνειρό μου να πάω στην Κούβα“.\nΓελάσαμε. Μαζί με εκείνον γέλασαν και τα μάτια του. Πρώτη φορά έβλεπα έναν άνθρωπο με τόσο καλή επαφή βλέμματος και συναισθημάτων. Του είπα ότι εντάξει, τι Κούβα τι Χιλή και εκείνος γέλασε. “Ναι, πήγα στο δοκάρι σαν να λέμε”. Είχε έρθει η ώρα να μιλήσουμε γι αυτό το ταξίδι. Το ήξερα και εγώ το ήξερε και αυτός.\n“Το 2014 μπήκα μέσω της Σχεδίας στην ποδοσφαιρική ομάδα αστέγων και πήγαμε στο παγκόσμιο πρωτάθλημα της Χιλής. Εκεί που ήταν όλα μαύρα και άραχλα. Τρομερό ταξίδι. Το κρατάω μέσα μου σαν οδηγό. Άλλη κουλτούρα, άλλοι άνθρωποι. Έχω τόσες ζωντανές αναμνήσεις. Δηλαδή σαν πέρσι τέτοια μέρα ταξιδεύαμε για Σαντιάγκο“.\nΑφού έμαθα τη θέση που παίζει, “αμυντικός, στην άμυνα τα πάω καλύτερα“. Του ζήτησα να μου μιλήσει για τα ταξίδια του. “Στην Ευρώπη έχω κάνει αρκετά ταξίδια με την ομάδα μου. Λατινική Αμερική όμως πρώτη φορά“. Παρότι ενθουσιασμένος, δεν μου φάνηκε έτοιμος να τα παρατήσει όλα και να πάει να μείνει εκεί. Εκτός αν είχε καλό λόγο να το κάνει: “Νομίζω πως δεν θα μπορούσα να πάω. Δεν ξέρω δεν το έχω σκεφτεί. Αν υπήρχε ένα μέρος που θα μου εξασφάλιζε δουλειά, ίσως το σκεφτόμουν, δεν ξέρω“.\nΓια κάποιον λόγο, έχω στο μυαλό μου τη Χιλή και τους ανθρώπους εκεί κάπως πιο άγριους. Χωρίς να γνωρίζω το γιατί. Του το είπα. “Έχει μεγάλη εγκληματικότητα είναι η αλήθεια. Όπου υπάρχει φτώχεια, υπάρχει και κλέψιμο“, μου απάντησε.\n“Γιατί πιστεύεις ότι εδώ δεν έχουμε εγκληματικότητα; Έχεις κάνει μία βόλτα μετά τις 9 στην Ομόνοια ή την πλατεία Βάθης; Φοβάσαι να κυκλοφορήσεις”.\nΕίχε δίκιο. Στο μυαλό μου άρχισε να παίζει μία μικρού μήκους ταινία με όλα τα καρέ με τους περιπάτους στην Πλατεία Θεάτρου στο δρόμο για το θέατρο, το πάρκο της Νομικής που χρειαζόταν να περάσω για να φτάσω στο Εργαστήρι, την πλατεία Βικτωρίας που σταματούσα με τον ηλεκτρικό όταν πήγαινα στην ΑΣΟΕΕ. Δεν τους είχα ξεχάσει. Ούτε το φόβο και τη θλίψη που μου είχαν προκαλέσει κάποτε.\nΤον κοίταξα. Αμίλητη. Με κοίταξε και εκείνος. Και μίλησε.\n“Την έχω ζήσει αυτήν την κακία. Πρώτα πρώτα μέσα από την πεθερά μου. Στην αρχή όσο είχα δουλειά ήμουν καλός, μετά έγινα τεμπέλης. Λες και είχα δουλειά και δεν δούλευα“.\n“Ήμουν στη ΦΑΓΕ 16 χρόνια και με την κρίση μας έδιωξαν. Μετά ήρθαν τα περιστασιακά μεροκάματα. Πίτσα ντελίβερι, κανένα φυλλάδιο από εδώ από εκεί, χαμαλίκια, μετακομίσεις, οτιδήποτε μπορούσε να μου προσφέρει λίγα χρήματα. Κανένα σερβιτοριλίκι. Στη δουλειά δεν λέω ποτέ όχι. Αλλά όλα δυστυχώς περιστασιακά. Βρήκαμε μία πιτσαρία να δουλέψουμε και έκλεισε. Γίνανε όλα πολύ απότομα“.\nΠήρε μία ανάσα και απολογητικά μου είπε.\n“Δεν έχω παράπονο με τη Σχεδία. Άλλωστε μας το λένε και οι ίδιοι, μακάρι να βρείτε μία δουλειά όλοι και να κλείσουμε. Είμαστε γύρω στους 200. Υπάρχουν άστεγοι, υπάρχουν άνθρωποι που μένουν στους ξενώνες, υπάρχουν άνθρωποι που ζουν κάτω από το όριο της φτώχειας“.\nΠήρε άλλη μία ανάσα.\nΜε τους μισούς σε αυτή τη χώρα (ίσως και παραπάνω) να υποστηρίζουν ότι η χειρότερη χρονιά ήταν το 2011 από οικονομικής άποψης, σκέφτηκα ότι μπροστά μου έχω έναν άνθρωπο που κάτι ξέρει παραπάνω από δύσκολα.\n“Όλες οι χρονιές έχουν δυσκολίες αλλά πιστεύω ότι χειρότερη χρονιά, είναι η φετινή. Βλέπω τον κόσμο να έχει χάσει το χαμόγελό του, την αίγλη του. Ωστόσο η κρίση, μας έχει φέρει και πιο κοντά. Μας έχει κάνει αλληλέγγυους. Και λεφτά να μην έχουν να δώσουν ένα πακέτο μακαρόνια, έναν καφέ, ένα ψωμί θα σου το δώσουν. Το βλέπω αυτό στον κόσμο“.\nΣταμάτησε να με κοιτάει. Γύρισε στο παράθυρο. Πρέπει να πέρασαν δύο, το πολύ τρία δευτερόλεπτα αλλά τα ένιωσα αιώνες. Ήθελα να δω πάλι τα μάτια του να χαμογελούν. Έκανα το κλασικό κόλπο, που ευτυχώς, έπιασε. “Η ομάδα μου είναι η ΑΕΚ” μου είπε και με κοίταξε με χαρά. Σαν να άστραψε το πρόσωπό του. Το συνέχισα. Του ζήτησα να μου πει τους παίχτες που υποστηρίζει. Ξαναγέλασε αλλά αλλιώτικα: “Πότε; Τώρα; Τώρα δεν στηρίζω κανένα παίχτη, τώρα είναι όλοι άμπαλοι. Έχω γνωρίσει πολύ μεγάλους παίχτες, Θωμά Μαύρο, Ηλία Ατματζίδη, αυτοί ξέραν μπάλα“.\nΓια κάποιο λόγο, θυμήθηκα το σημερινό (17/10) ματς της ΑΕΚ με τον Ολυμπιακό. “Αν έχω άγχος για το παιχνίδι; Για ένα παιχνίδι; Εγώ δεν έχω άγχος, κανένα. Είμαι της άποψης πως οτιδήποτε και αν μας συμβαίνει το κεφάλι πρέπει να το έχουμε ψηλά“. Μεταφέρθηκα είκοσι λεπτά πριν και θυμήθηκα αυτό με το γιατρό και το άγχος που μου είπε αμέσως σχεδόν μόλις τον γνώρισα.\nΠάλι η ματιά πήγε στο παράθυρο. Επέστρεψε όμως από μόνη της.\n“Σήμερα ήρθε μία κοπέλα και μου είπε και εγώ άνεργη είμαι αλλά δεν θα μου λείψουν 3 ευρώ, δώσε μου το περιοδικό. Πιο πολύ βοηθάει ο κόσμος που δεν έχει, παρά αυτός που έχει τα πολλά. Υπάρχει υπεροψία“.\n“Εγώ δεν θέλω να πουλήσω περιοδικό, ας έρθει ο άλλος να μου πει μία καλημέρα. Και να το νιώθει. Όχι να μου την πει επειδή περνάει και βλέπει έναν άνθρωπο στο δρόμο. Έχει χαθεί αυτή η επικοινωνία που έχουμε μεταξύ μας“.\nΌταν τον συνάντησα, μου είπε ότι δεν είναι το πόστο του μόνο ο ηλεκτρικός του Πειραιά. Κάθε εβδομάδα, έχουν και άλλο. Γυρνάνε σχεδόν όλη την Αττική. Μοιράστηκα μαζί του την απορία ποια περιοχή έχει τους περισσότερο ‘κοινωνικούς’ ανθρώπους σύμφωνα με αυτά που είπε προηγουμένως. Σκέφτηκε λίγο και μου είπε.\n“Στο Μέγαρο Μουσικής. Στο Σύνταγμα και την Ομόνοια είναι όλοι βιαστικοί, είναι για να φεύγουν. Στην Καλλιθέα, την Ανθούπολη, την Πετρούπολη, εκεί είναι πιο ανοιχτοί. Σου λένε και μία κουβέντα. Και για άσχετα πράγματα. Για τον Ολυμπιακό, τον Παναθηναϊκό, για πολιτικά. Τότε με το Δημοψήφισμα μιλούσαν μόνο για αυτό. Άκουγες από τον κόσμο τα ίδια. Ο μπήξε, ο δείξε όλοι το ίδιο πράγμα. Λες και μας έχουν βάλει σε ένα καλούπι“.\nΑν και σιχαίνομαι τις συζητήσεις που φέρνει ένα ‘ψηφίζεις’ συνοδεία ερωτηματικού, το είπα. Και μου απάντησε: “Ναι. Ευτυχώς με καθαρή συνείδηση γιατί η ψήφος μου δεν πάει μέσα στους 300. Ψηφίζω συνειδητά“. Επαναλαμβάνει τρεις φορές.”Με έχουν προδώσει όλοι τους. Νιώθω προδομένος”.\nΓια πρώτη φορά, γύρισα εγώ το κεφάλι προς το παράθυρο. Ακολούθησε και εκείνος. “Έχουν χαθεί οι αξίες. Έχουν χαθεί οι παρέες“.\n“Ο κόσμος που έχει λίγα, άμα θέλει να περάσει καλά θα περάσει. Θα μαζέψεις δύο φίλους σε ένα σπίτι και θα βάλουν όλοι από 2 ευρώ να πιούνε μία μπύρα ένα κρασί, να φάνε ένα μεζέ. Να κάνουν λίγο παρέα .Μου λείπει μία παρέα. Μία καλή παρέα. Ένας καλός φίλος. Στα δύσκολα οι φίλοι, χαθήκανε. Φίλοι στα εισαγωγικά. Φίλος δεν είσαι μόνο στο χαβαλέ. Αυτό μου έχει λείψει ότι στα δύσκολα χαθήκανε όλοι. Πέρα από τρεις φίλους που έχω από Καλλιθέα όλοι οι υπόλοιποι χάθηκαν. Η κρίση έφερε αυτό το χάσιμο“.\nΠόσο δίκιο είχε. Πάλι. Πόσο δίκιο έχει συνεχώς.\nΠρέπει να με είδε κάπως απελπισμένη γιατί μου χαμογέλασε. Μου εξήγησε ότι είναι ανάγκη του ανθρώπου η επικοινωνία έστω και με τον εαυτό του. Του είπα ότι εγώ θα τρόμαζα αν έβλεπα έναν άνθρωπο να προσπερνά μιλώντας μόνος του. Με κοίταξε με καλοσύνη: “Εγώ δεν τρομάζω. Γενικά, δεν φοβάμαι. Δεν φοβάμαι τίποτα. Ούτε το θάνατο φοβάμαι γιατί κάποια στιγμή θα έρθει“.\n“Κάθε μέρα στο δρόμο συναντώ ανθρώπους που φοβούνται. Φοβούνται τη δουλειά τους, φοβούνται μήπως χάσουν τη δουλειά τους, φοβούνται μήπως μείνουν στο δρόμο, φοβούνται μήπως χάσουν τα λεφτά τους. Για μένα αυτό που ζούμε είναι τρομοκρατία“.\nΑποχαιρέτησα τον Αλέξανδρο με μία ανάγκη να του πω “εις το επανιδείν”. Δεν το έκανα. Καθώς έμπαινα στο συρμό, ένιωθα μέσα μου κενή. Τα περασμένα 40 λεπτά γνώρισα έναν άνθρωπο που μου έμαθε έναν ορισμό που μέχρι τότε αγνοούσα.\nΚοίταξα γύρω μου. Άνθρωποι κατσουφιασμένοι. Βαλμένοι όπως όπως ο ένας πάνω στον άλλο περιμένουν τη στάση τους. Σιωπηλοί. Αγχωμένοι και μόνοι. Με ακουστικά ή όχι στα αυτιά, με θολό βλέμμα.


Τοποθεσία | Ilaeira Resort\nΑν ο Ταύγετος είναι ο προορισμός σας, τότε η καλύτερη επιλογή για τη διαμονή σας είναι ...\nΤο Ilaeira έχει μια πολύ ιδιαίτερη γοητεία και μια αίσθηση ενέργειας που διαπερνά κάθε γωνιά του θέρετρου. Όποιος, και αν είναι ο σκοπός του ταξιδιού σας, χαλάρωση ή περιπέτεια, εξερεύνηση ή απόλαυση του καταπράσινου τοπίου, το resort αποτελεί ιδανικό προορισμό για όλες τις εποχές του χρόνου, προσφέροντας ένα υπέροχο αίσθημα ελευθερίας μέσα από το ορεινό τοπίο.\nΗ περιοχή προσφέρει πληθώρα δραστηριοτήτων και αξιοθέατων, από τα επιβλητικά βυζαντινά κάστρα που βρίσκονται στην περιοχή της Λακωνίας, στο Λεωνίδα και τους 300 άντρες του, καθώς και πολλά σύγχρονα hotspots για να ζήσετε αξέχαστες εμπειρίες. Ανακαλύψτε τοπικές ταβέρνες, μοναδικά μπαρ και καφετέριες, όμορφες παραλίες με κρυστάλλινα νερά και σχεδιάστε βήμα προς βήμα το δικό σας ταξίδι στην περιοχή.\nΗ Λακωνία προσφέρει μια τέλεια ισορροπία ανάμεσα στην παράδοση και την ιστορία σε συνδυασμό με σύγχρονα στοιχεία. Κάντε την κράτησή σας τώρα για να ανακαλύψετε όλες τις κρυφές ομορφιές της.


Παναθηναϊκός Μεταγραφές: Ο Σονί δεν έχει αυτό που λείπει από τον Γιοβάνοβιτς | Sportday Αθλητικές Ειδήσεις\nΜπάμπης Τσιμπίδας 28.05.22 | 16:30\nΟ Κεβίν Σονί του Αστέρα Τρίπολης έχει πολλά θετικά στοιχεία ως επιθετικός, εκτός από αυτό που χρειάζεται ο Παναθηναϊκός: την έφεση στο σκοράρισμα.\nΤο όνομα του Κεβίν Σονί έχει αναπαραχθεί αρκετές φορές στο «πράσινο» ρεπορτάζ. Ο Καμερουνάζος στράικερ του Αστέρα Τρίπολης εμφανίζεται ως μία περίπτωση που έχει ξεχωρίσει ο Ιβάν Γιοβάνοβιτς και μία κίνηση για την απόκτηση του, θεωρείται πιθανή.\nΠράγματι, δεν αρνείται κανείς ότι ο Σονί έχει μερικά ενδιαφέρονται χαρακτηριστικά. Ο 24χρονος επιθετικός υπηρετεί αρκετές από τις απαιτήσεις του Ιβάν Γιοβάνοβιτς και θα αποτελούσε μία πολύτιμη μονάδα για το ροτέισον του Παναθηναϊκού.\nΟ Σονί κινείται σε όλους τους χώρους, είναι ταχύτατος και δυνατός, πρεσάρει τους αντίπαλους αμυντικούς, κλέβει μπάλες και ανοίγει διαδρόμους. Όμως, υστερεί σε έναν σημαντικό τομέα, που δεν τον καθιστούν δελεαστικό: δεν σκοράρει.\nΟ Παναθηναϊκός πάσχει στο σκοράρισμα και αναζητά έναν «φουνταριστό» με εκτελεστική δεινότητα. Τα στατιστικά του Σονί επιβεβαιώνουν ότι δεν είναι ο παίκτης που λείπει από το Τριφύλλι.\nΕπιπλέον, ο Παναθηναϊκός έχει ανάγκη από έναν επιθετικός που θα αναβαθμίσει τη γραμμή κρούσης. Ο Σονί μπορεί να μετατραπεί σε ένα σημαντικό «γρανάζι» της πράσινης «μηχανής», αλλά όχι στην κινητήρια δύναμη της.\nΚοινώς, ο Παναθηναϊκός χρειάζεται έναν Μάρκους Μπεργκ ως δεινό σκόρερ, ως προσωπικότητας και ως αξία και όχι έναν Κεβίν Σονί. Ο Ιβάν Γιοβάνοβιτς ψάχνει έναν πρωταγωνιστή και όχι έναν «Β’ ρόλο» για το έργο του.\nΣυνεπώς, αποκλείεται κάθε σκέψη για τον Σονί; Όσο ο Παναθηναϊκός δεν ξεμπλέκει από τον Μακέντα και τον Καρλίτος και ενώ, σίγουρα θα πάρει πρωτοκλασάτο επιθετικό, δεν πρόκειται να προσθέσει στο ρόστερ του ακόμα έναν.


Πανελληνιο Κεντρο Οικολογικών Ερευνών – Χάρτης με τις καθαρές παραλίες στην Αττική για το 2014\n2 Ιουλίου 2014 at 11:13\nΧάρτης με τις καθαρές παραλίες στην Αττική για το 2014\nΤα σημεία στον χάρτη, ενώ έχει καταβληθεί κάθε δυνατή προσπάθεια να είναι ακριβή, πολλές φορές είναι κατά προσέγγιση περίπου 500 μέτρων\nΤο πράσινο (Κ) σημαίνει ότι η παραλία είναι κατάλληλη για κολύμβηση ενώ το κόκκινο πως είναι ακατάλληλη, σύμφωνα με την ευρωπαϊκή οδηγία 2006/7/ΕΚ\n7 Ιουλίου 2014 at 20:55\nθα ηθελα να μαθω για παραλια μαρικεσ και μπλε λιμανακι στη ραφηνα\n21 Ιουλίου 2014 at 11:12\nΕίναι η παραλία «Ραφήνα Β»\n8 Ιουλίου 2014 at 15:11\nΤα σημεία του Χαρτη που αντιστοιχούν στους Αγίους Θεοδώρους είναι εντελώς λάθος, πάνω από 500μέτρα. Επίσης η περιοχή ΚΑΒΟΣ Ισθμίων είναι από την μεριά της Πελοποννήσου ενώ εσείς το δείχνετε από την μεριά της Στερεάς Ελλάδος.\n21 Ιουλίου 2014 at 11:20\nΜπορείτε να δείτε ένα πιο ακριβή χάρτη εδώ\nΑΠΟΣΤΟΛΟΠΟΥΛΟΣ ΧΡΗΣΤΟΣ says:\n14 Ιουλίου 2014 at 19:08\nΜε ιδιαίτερο ενδιαφέρον διάβασα τα αποτελέσματα της έρευνας σας για τις παραλίες της Αττικής.\nΘα ήθελα, με ιδιαίτερο σεβασμό στη δουλειά σας, να επισημάνω μια πιθανή παράλειψη απο το σύνολο των δειγματοληψιών που λάβατε.\nΠρόκειται για την παραλία «ΜΑΡΙΚΕΣ» στη Ραφήνα, η οποία δεν εμφανίζεται στους πίνακες σας. Είναι μια μεγάλη παραλία μήκους 700 περίπου μέτρων που βρίσκεται γύρω στα 800 μέτρα νότια της παραλίας «ΡΑΦΗΝΑ Β». Η παραλία «ΜΑΡΙΚΕΣ» είναι η πιό πολυσύχναστη της περιοχής της Ραφήνας και μαζεύει κόσμο και φυσικά πολλά παιδιά απο όλη την Αττική. Τον Ιούλιο και Αύγουστο κυριολεκτικά σφύζει απο κολυμβητές. (Οι παραλίες «ΡΑΦΗΝΑ Α και Β» ακριβώς επειδή βρίσκονται πλάι απο το λιμάνι έχουν ελάχιστους λουόμενους). Επειδή τυχαίνει να διαμένω στην περιοχή αυτή και γνωρίζω πολύ κόσμο που κολυμπά μαζί με εμένα στις «ΜΑΡΙΚΕΣ», με παρακάλεσαν να επικοινωνήσω μαζί σας προκειμένου να ενημερωθούμε για την καταλληλότητα ή μη της παραλίας μας.\nΠαρακαλούμε πολύ για την απάντηση σας δεδομένου ότι η κολυμβητική περίοδος έχει ήδη αρχίσει. Εάν επιθυμείτε οποιουδήποτε είδους διευκρίνηση ή βοήθεια, είμαστε στη διάθεση σας.\n21 Ιουλίου 2014 at 11:06\nΗ «Ραφήνα Β» είναι οι «ΜΑΡΙΚΕΣ»\nmaria berketi says:\n15 Ιουλίου 2014 at 08:57\nκαλημερα σας.εχω μια απορια πως ειναι δυνατον μια παλαρια να ειναι καθαρη και η ακριβως διπλανη της να μην ειναι?\n21 Ιουλίου 2014 at 11:03\nΥπάρχουν πολλοί λόγοι. Ρεύματα, καταλήξεις υπονόμων, τοπικά απορρίμματα είναι μερικοί.


Έτοιμοι Μόνχε και Μπρέσκα - e-thessalia.gr\nΈτοιμοι Μόνχε και Μπρέσκα\n3 Ιανουαρίου 2011, 17:39 5 Ιανουαρίου 2011\nΘα ενισχύσουν τον Ολυμπιακό Β. στο παιχνίδι της Τετάρτης με τον Πανιώνιο\nΓια το πρώτο παιχνίδι της νέας χρονιάς με αντίπαλο τον Πανιώνιο προετοιμάζονται οι ποδοσφαιριστές του Ολυμπιακού Βόλου. Η αναμέτρηση, με την οποία ανοίγει ο δεύτερος γύρος του πρωταθλήματος της Σούπερ Λιγκ, θα διεξαχθεί μεθαύριο Τετάρτη στις 5.15 μ.μ. στο Πανθεσσαλικό Στάδιο. Οι «ερυθρόλευκοι» θα επιδιώξουν να αποσπάσουν την πέμπτη νίκη τους στο πρωτάθλημα, δίνοντας συνέχεια στις τελευταίες επιτυχίες. Ο Σάκης Τσιώλης μπορεί να υπολογίζει στις υπηρεσίες των Μπρέσκα και Μόνχε, οι οποίοι ξεπέρασαν τους τραυματισμούς τους, όχι όμως και στον Ουμπίντες που βρίσκεται στο στάδιο της αποθεραπείας.\nΠρωτοχρονιά στο γήπεδο πέρασαν οι «ερυθρόλευκοι», καθώς οι αγωνιστικές τους υποχρεώσεις δεν τους επέτρεψαν να έχουν ρεπό την πρώτη μέρα του 2011. Ο Σάκης Τσιώλης τους περίμενε στο γήπεδο, παρότι υπέφερε από ίωση και αφού έγινε η καθιερωμένη ανταλλαγή ευχών για μια καλή χρονιά, γεμάτη υγεία και επιτυχίες, οι ποδοσφαιριστές προπονήθηκαν κανονικά, ακολουθώντας διάφορες ασκήσεις τακτικής. Το ίδιο έγινε και χθες Κυριακή, όπου οι «ερυθρόλευκοι» γυμνάστηκαν το πρωί και έδειξαν πως βρίσκονται σε καλή αγωνιστική κατάσταση. Η τεχνική ηγεσία είδε με ικανοποίηση τον Χαβιέ Ουμπίντες να βγάζει ένα μέρος από την προπόνηση, ωστόσο, ο Αργεντινός μέσος δεν θα είναι έτοιμος να προσφέρει τις υπηρεσίες του στον αγώνα με τον Πανιώνιο. Είναι πιθανό, πάντως, να προλάβει το ματς με τον Εργοτέλη στην Κρήτη την ερχόμενη Κυριακή 9 Ιανουαρίου.\nΌσον αφορά τους Μάριο Μπρέσκα και Βιθέντε Μόνχε, οι οποίοι αντιμετώπιζαν προβλήματα τραυματισμών, έλαβαν μέρος κανονικά στην προπόνηση και τέθηκαν στη διάθεση του προπονητή τους. Ο Σλοβάκος επιθετικός ξεπέρασε τις ενοχλήσεις στον προσαγωγό, ενώ ο Αργεντινός μεσοεπιθετικός ξεπέρασε το πρόβλημα στον δικέφαλο.\nΗ τεχνική ηγεσία περιμένει από τους παίκτες να παρουσιαστούν σοβαροί και πειθαρχημένοι απέναντι σε μια ομάδα που «καίγεται» για βαθμούς και η οποία θα έρθει στο Βόλο για να αποσπάσει το θετικό αποτέλεσμα. Θα είναι πολύ σημαντικό για τον Ολυμπιακό να πάρει τη νίκη, φτάνοντας τους 23 βαθμούς και αφήνοντας οκτώ βαθμούς πίσω τον Πανιώνιο στη βαθμολογία. Μάλιστα, από τη στιγμή που οι ομάδες που βρίσκονται πιο κάτω από τον Ολυμπιακό στο βαθμολογικό πίνακα δίνουν δύσκολα παιχνίδια, παρουσιάζεται η ευκαιρία στο βολιώτικο συγκρότημα να ξεφύγει από τις ομάδες που είναι κοντά στη ζώνη του υποβιβασμού.\nΣχετικά με την μορφή που θα έχει η ενδεκάδα του Ολυμπιακού κόντρα στους Νεοσμυρνιώτες, ο Σάκης Τσιώλης θα πάρει τις οριστικές του αποφάσεις μετά και τη σημερινή προπόνηση. Πάντως, δεν αναμένονται σημαντικές αλλαγές σε σχέση με το τελευταίο παιχνίδι πρωταθλήματος με τον Παναθηναϊκό, με τον τραυματία Ουμπίντες να μένει εκτός ενδεκάδας και τον Ηλία Σολάκη να ξεκινά, όπως όλα δείχνουν στο αρχικό σχήμα. Οι «ερυθρόλευκοι» αναμένεται να αγωνιστούν με σύστημα 4-4-2.\nΗ διακοπή του πρωταθλήματος ωφέλησε τον Πανιώνιο, σύμφωνα με όσα δήλωσε ο προπονητής των «κυανέρυθρων», Τάκης Λεμονής. Κι αυτό γιατί δόθηκε η δυνατότητα στους Νεοσμυρνιώτες να δουλέψουν και να διορθώσουν τις αδυναμίες τους, έτσι ώστε να παρουσιαστούν δυνατοί στο παιχνίδι με τον Ολυμπιακό.\nΟ Πανιώνιος βρίσκεται στην προτελευταία θέση του βαθμολογικού πίνακα με 15 βαθμούς, έχοντας μόλις μία εκτός έδρας επί της Λάρισας με 1-0. Επίσης έχει αποσπάσει δύο ισοπαλίες, ενώ έχει και τέσσερις ήττες.\n* Η διοίκηση του ΣΦΟΒ συλλυπείται το μέλος του Συνδέσμου, Δημήτρη Πέγιο, για τον θάνατο του πατέρα του Γρηγόρη.\nΗ ΠΑΕ Ολυμπιακός Βόλου, για την καλύτερη εξυπηρέτηση των φιλάθλων της, τους ενημερώνει πως συνεχίζεται η προπώληση των εισιτηρίων για τον αγώνα Ολυμπιακός Βόλου-Πανιώνιος, ο οποίος θα διεξαχθεί την Τετάρτη 5 Ιανουαρίου στις 17:15, στο Πανθεσσαλικό Στάδιο, στο πλαίσιο της 16ης αγωνιστικής Σούπερ Λιγκ.\n* Γραφεία ΠΑΕ Ολυμπιακός Βόλου, Π. Μελά 3 με Ιάσονος, Βόλος, τηλ: 24210 34507,\n* Πρακτορείο ΟΠΑΠ Στράκα, Ιάσονος 99, Βόλος, τηλ: 24210 20720.\n* Πρακτορείο ΟΠΑΠ Βλαχάβας, Αγίου Δημητρίου 19, Νέα Δημητριάδα, Βόλος, τηλ: 24210 53749.\n* Πρακτορείο ΟΠΑΠ Καψιώχας, Ιωλκού 3, Βόλος, τηλ: 24210 30249.\n* Πρακτορείο ΟΠΑΠ Παλληκαρίδης, Ελ. Βενιζέλου 47Α, (Ιωλκού), Βόλος, τηλ: 24210 32110.\n* Πρακτορείο ΟΠΑΠ Βούλγαρη, Πολυμέρη 13 (έναντι Park Hotel), Βόλος, τηλ: 24210 33514.\n* Πρακτορείο ΟΠΑΠ, Ψαρόμπας, Ιωλκού 232 με Μαβίλη, Βόλος, τηλ: 24210 41717.\n* Πρακτορείο ΟΠΑΠ, Πρέντζας, Περικλέους Γεωργιάδου 7, Αγριά Βόλου, τηλ: 24280 92953.\n* Πρακτορείο ΟΠΑΠ, Θεοχάρης, Γ. Δήμου 170 – Βλαχάβα, Βόλος, τηλ: 24210 41951.\n* Πρακτορείο ΟΠΑΠ, Βλαχούτσου, Κ. Καρτάλη 268-Αχιλλοπούλου, Βόλος, τηλ: 24210 50430.\nΠροπώληση εισιτηρίων πραγματοποιείται και από τους συνδέσμους οργανωμένων φιλάθλων Austrian Boys, ΣΦΟΒ, Vatos Locos.\nΤην ημέρα του αγώνα τα εκδοτήρια του Πανθεσσαλικού Σταδίου θα λειτουργούν από τις 15:00.\nΟλυμπιακός Βόλουποδόσφαιροσούπερ λίγκα\nΠροηγούμενο ΆρθροΤάσεις φυγής από παίκτεςΕπόμενο ΆρθροΑγκάθι οι αθρόες προσλήψεις στο Μετρό


Ένα κείμενο, μία εικόνα: Μια ένεση να μεγαλώσω\nΞημέρωσε. Το ξυπνητήρι χτυπά ανυπόμονα. Για όλους οι εφιάλτες τελειώνουν το πρωί. Για μένα αρχίζουν με το πρώτο χτύπημα του κουδουνιού στο σχολείο. Το στομάχι μου είναι πέτρα με το που ανοίξω τα μάτια.\nΑπέναντι από το κρεβάτι στέκει η σχολική τσάντα. Για τα περισσότερα παιδιά είναι απλώς μια σάκα που κουβαλά τα βιβλία. Για μένα είναι το εισιτήριο για το κτίριο του τρόμου γεμάτο με μάτια που με κοιτούν άγρια και θυμωμένα χωρίς καν να ξέρω τον λόγο.\nΠαντού υπάρχουν πρόσωπα παιδιών που μοιάζουν με τρομαχτικές μάσκες Αποκριάς. Κι εγώ ανίκανος να υπερασπιστώ τον εαυτό μου. Φοβάμαι στην τάξη. Τρέμω στην αυλή του σχολείου.\nΧθες έμεινα νηστικός. Κάποιοι μου πέταξαν το κολατσιό από τα χέρια. Προχθές η ζωγραφική που είχα φτιάξει για τη μητέρα μου ρίχτηκε με μίσος στα λασπόνερα… μαζί της κι εγώ…!\nΤα γόνατά μου μάτωσαν, τα χέρια μου ήταν γεμάτα γρατζουνιές. Κάθε μέρα η γωνιά μου στην αυλή του σχολείου με περιμένει. Εκεί μόνος θέλω να γίνομαι αόρατος. Κανείς να μη με βλέπει. Μα όλοι με βλέπουν. Κάτι τους τραβά πάνω μου σαν μαγνήτης.\nΤι να είναι άραγε; Κανέναν δεν ενοχλώ. Σε όλους μιλώ ευγενικά. Δεν καταλαβαίνω όλα τα μαθήματα, αλλά προσπαθώ. Δεν είμαι άρρωστος.\nΜπορώ κι εγώ να τρέξω και να παίξω. Έχω καταπληκτικές ιδέες για παιχνίδι. Κανείς δεν θέλει ν’ ακούσει. Κανείς δεν με θέλει για φίλο. Απομόνωση. Μοναξιά. Θλίψη. Κλάματα, μα θαρρείς πως έχουν στερέψει κι αυτά.\nΟ κόμπος στον λαιμό δεν λέει να φύγει. Τον νιώθω να φτάνει στην κοιλιά μου, να φουσκώνει τα σωθικά μου κι ύστερα πονάω πολύ. Μαλώνω τον πόνο. Του λέω να μην υπάρχει, μα εκείνος πεισματάρης! Κάθε μέρα εκεί! Υπάρχει άραγε κάποιο χάπι που να μπορεί να με βοηθήσει;\n- Νίκο, ξύπνα! Θα αργήσεις για το σχολείο! ακούγεται η φωνή της μητέρας μου.\n«Δεν θέλω να σηκωθώ. Θέλω να μείνω στο κρεβάτι μέχρι να μεγαλώσω. Μέχρι τουλάχιστον να μεγαλώσει η δύναμη στην ψυχή μου!» είμαι έτοιμος να της φωνάξω μα σιωπώ.\n- Άντε, παιδί μου και θ’ αργήσεις! ξαναφωνάζει.\nΣηκώνομαι. Η κοιλιά μου αρχίζει πάλι να πονά. Κουβέντα δεν λέω. Αν πω, θα ξεκινήσει τις ερωτήσεις. Πάλι σιωπή.\nΣτήνομαι μπροστά στον καθρέφτη. Βλέπω τον εαυτό μου μέσα στα μάτια σαν να βλέπω ξένο.\nΣφίγγω τα χέρια μου σε γροθιές. «Πρέπει κάτι ν’ αλλάξει!»\n«Δεν θέλω να φοβάμαι πια!» λέω γεμάτος δύναμη μα το επόμενο λεπτό κιόλας σκέφτομαι πως και χθες τα ίδια έλεγα και τίποτα δεν έκανα…\nΈτοιμος για το σχολείο. Ήρθε η ώρα να διαβώ την πόρτα της κόλασης. Το κουδούνι χτυπά.\nΤα πρώτα ενοχλητικά σπρωξίματα έχουν ήδη αρχίσει. Τελευταίος πάλι στη σειρά. Μόνος. Αρχίζουν όλοι να μπαίνουν στην τάξη. Τα πόδια μου ριζώνουν θαρρείς στο τσιμέντο και δεν μπορώ να κουνηθώ. Η δασκάλα φωνάζει:\n-Προχώρα, Νίκο! Τι έπαθες; Εσένα θα περιμένουμε;\nΈχω μουλαρώσει. Ασάλευτος περιμένω κάποιος να κάνει μαγικά και να με εξαφανίσει. Ακούω τα χλευάσματα των άλλων:\n- Άντε, καθυστερημένο! Μια ζωή προβληματικός!\nΗ δασκάλα με πιάνει από το χέρι. Προσπαθεί να με τραβήξει. Αντιστέκομαι. Νιώθω να ζαλίζομαι. Καταρρέω. Δεν θυμάμαι τίποτα άλλο!\nΝιώθω σαν να χουν περάσει αιώνες. Ανοίγω τα μάτια. Η μητέρα μου δίπλα μου. Μου κρατάει το χέρι και μου χαϊδεύει το κεφάλι. Βρίσκομαι στο νοσοκομείο.\n-Επιτέλους ξύπνησες, μου λέει.\nΑρχίζω να περιεργάζομαι το σώμα μου, τα χέρια μου και τα πόδια μου.\n- Τι κοιτάς παιδί μου;\n-Κοιτάω να δω αν μεγάλωσα. Δεν μπορεί! Πρέπει να μεγάλωσα!\n- Δεν σε καταλαβαίνω, αγόρι μου! Ηρέμησε!\n- Φώναξε τον γιατρό και πες του να μου κάνει ένεση να μεγαλώσω! Πρέπει να μεγαλώσω. Δεν θέλω να είμαι άλλο παιδί!\nΜε πιάνει κρίση κι αρχίζω να χτυπιέμαι πάνω στο κρεβάτι. Ο γιατρός φτάνει τρομαγμένος.\n- Τι έπαθες, Νίκο;\n- Σας παρακαλώ, γιατρέ, κάντε μου μια ένεση να μεγαλώσω. Ίσα που να με φτάσει δεκαοχτώ χρονών.\n- Ναι, δεκαοχτώ! Τότε δεν είναι που τελειώνει το σχολείο; Σε παρακαλώ, γιατρέ μην αργείς!\nΟ γιατρός μού έκανε ένεση, όχι βέβαια για να μεγαλώσω, αλλά για να ηρεμήσω. Έκανα μήνες να ξαναπάω στο σχολείο.\nΌταν έφτασε η ώρα να διασχίσω πάλι την αυλή του σχολείου και να σταθώ στην ουρά για την προσευχή, ένιωθα πια τόσο δυνατός κι έτοιμος να υπερασπιστώ τον εαυτό μου λες κι ήμουν δεκαοχτώ χρονών σε σώμα δωδεκάχρονου.\nΠώς τα κατάφερα; Μίλησα. Μιλούσα για ώρες μέχρι να διώξω κάθε φόβο από την ψυχή μου, μέχρι να αποβάλλω και την τελευταία σταγόνα που μου δηλητηρίαζε τα πιο ωραία μου χρόνια.\nΓι’ αυτό, σε παρακαλώ, αν κι εσύ νιώθεις το σχολείο σαν ένα τεράστιο δράκο έτοιμο να σε καταπιεί, ΜΙΛΑ!\nΥπάρχουν άνθρωποι που σ’ αγαπούν και θα σε προστατέψουν!\nΜΙΛΑ! ΜΗΝ ΑΡΓΕΙΣ ΚΙ ΟΛΑ ΘΑ ΑΛΛΑΞΟΥΝ!\nΟνομάζομαι Ζωή Κοντόγιαννου και κατάγομαι από τη Ρόδο. Ζω και εργάζομαι στον Αρχάγγελο της Ρόδου, στον τόπο που μεγάλωσα, διδάσκοντας γερμανικά. Είμαι παντρεμένη και μητέρα τεσσάρων παιδιών. Είμαι επίσης μέλος της ομάδας δημιουργικής γραφής της Ρόδου το "Αγέρι Γραφής ".\nΑπό μικρή αγαπούσα το διάβασμα και το γράψιμο. Η συγγραφή είναι για μένα ένα μαγικό ταξίδι που σε φτάνει σε κάθε γωνιά του κόσμου μα και του ουρανού...μα αυτό το ταξίδι δεν ήθελα να το κάνω μόνη...Έτσι άρχισα να δημοσιοποιώ τις ιστορίες μου και να ταξιδεύω παρέα με όσους αγαπούν το διάβασμα...\nΑπό τις πρότυπες εκδόσεις Πηγή i write κυκλοφορεί το πρώτο μου παραμύθι με τίτλο "Το μπαουλάκι της Αγάπης"\nΤο "Μια ένεση να μεγαλώσω" πρωτοδημοσιεύτηκε εδώ:\nΕτικέτες Ενδοχολική Βία , Σχολικός Εκφοβισμός\nUnknown Πέμπτη 23 Σεπτεμβρίου 2021 - 6:15:00 μ.μ. EEST\nΣυγχαρητήρια, πολύ ωραίο!